
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 219 


28 Μαρτίου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4906/ΦΟΡ/257 

Εσωτερικός Κανονισμός Λειτουργίας του Εθνικού Κέ¬ 
ντρου Κοινωνικών Ερευνών (ΕΚΚΕ). 

Ο ΥΠΟΥΡΓΟΣ ΒΙΟΜΗΧΑΝΙΑΣ, 

ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 25 παρ. 2 του Ν. 1514/85 
ΦΕΚ 13/Α/85. 

2. Τις διατάξεις του Π.Δ. 342/86 «οργανισμός του 
ΕΚΚΕ» ΦΕΚ 21/Α/86. 

3. Το γεγονός ότι με την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

ΚΕΦΑΛΑΙΟ I 
Γενικές διατάξεις 
"Αρθρο 1 
ΓΕΝΙΚΑ 

Η λειτουργία του Ερευνητικού Κέντρου βασίζεται στην 
συνεργασία όλων των φορέων του. Η δραστηριότητα του 
κάθε φορέα πρέπει να ασκείται στα πλαίσια της νομοθε¬ 
σίας, του εσωτερικού κανονισμού και των καταστατικών 
αρχών του φορέα. Πέρα από τους γραπτούς κανονισμούς 
όμως, π λειτουργία του Κέντρου στηρίζεται σε ένα σύνολο 
αξιών συμβατών με αυτές, τις οποίες καλλιεργεί και προά¬ 
γει η ερευνητική δραστηριότητα. Οι αρχές αυτές είναι οι 
εξής: 

1. Η προαγωγή της επιστήμης 

Η λειτουργία του Ερευνητικού Κέντρου έχει ως ύψιστο 
σκοπό την πραγματοποίηση πρωτότυπης έρευνας και την 
αξιοποίησή της προς όφελος της Ελληνικής Κοινωνίας και 
Οικονομίας. Η δραστηριότητα όλων των φορέων πρέπει 
να κατατείνει στην εξύψωση της έρευνας και την αποτε¬ 
λεσματική προσαρμογή του Ερευνητικού Κέντρου στις 
σύγχρονες επιστημονικές και τεχνολογικές εξελίξεις και 
τις ανάγκες της χώρας. 

2. Αποστολή του Κέντρου είνοι η προώθηση της επιστη¬ 
μονικής και τεχνολογικής έρευνας και η ανάπτυξη της τε¬ 
χνολογίας, καθώς επίσης και η διαμόρφωση νέου ερευνη¬ 


τικού δυναμικού προς όφελος της Ελληνικής Οικονομίας 
και Κοινωνίας. 

3. Η αξιοκρατία 

Οι διαδικασίες λήψης αποφάσεων και τα κριτήρια τα 
οποία εφαρμόζονται από τα διάφορα όργανα και θεσμούς 
του Ερευνητικού Κέντρου θα πρέπει να γίνονται με διαφά¬ 
νεια και να κατατείνουν στην εμπέδωση ενός κλίματος 
αξιοκρατίας σε όλους τους φορείς της ερευνητικής κοινό¬ 
τητας. Οι αποφάσεις θα πρέπει να λαμβάνσνται με δια¬ 
φανή και τεκμηριωμένη διαδικασία ώστε να μην δημιουρ- 
γούνται προϋποθέσεις ή υποψίες άσκησης πιέσεων και 
ευνοιοκρατικής συμπεριφοράς λόγω προσωπικών, συγγε¬ 
νικών, κομματικών ή επαγγελματικών σκοπιμοτήτων. Οι 
κρίσεις για επιλογή, προαγωγή ή εξέλιξη του προσωπικού 
γίνονται σύμφωνα με τις διαδικασίες που ορίζει ο νόμος. Η 
αξιολόγηση πρέπει να είναι αιτιολογημένη, να περιλαμβά¬ 
νει τις επιδόσεις του κρινόμενου και να τεκμηριώνει την 
δυνατότητα εκπλήρωσης των απαιτήσεων της νέας θέ¬ 
σης. 

4. Ο σεβασμός των δικαιωμάτων του πολίτη. 

Η λειτουργία του Ερευνητικού Κέντρου και οι δραστη¬ 
ριότητες της ερευνητικής κοινότητας πρέπει να ασκού¬ 
νται με τέτοιο τρόπο ώστε να σέβονται τα συνταγματικά 
δικαιώματα του πολίτη. Διακρίσεις που βασίζονται σε φυ¬ 
λετικές, γενετικές, ιδεολογικές, κοινωνικές ή θρησκευτι¬ 
κές προκαταλήψεις είναι απαράδεκτες. 

5. Κίνητρα εξύψωσης της ποιότητας 

Το Κέντρο πρέπει να παρέχει κάθε δυνατά κίνητρο που 
αποσκοπεί στην προώθηση της δημιουργικής εργασίας, 
στην επιβράβευση του ερευνητικού έργου που αναγνωρί¬ 
ζεται για την πρωτοτυπία και χρησιμότητά του, και στην 
ενθάρρυνση πρωτοβουλιών αξιοποίησης της έρευνας. 
Ιδιαίτερη σημασία έχουν τα κίνητρα αξιοκρατίας προς 
τους νέους ερευνητές. Ταυτόχρονα πρέπει να δημιουργεί 
αντικίνητρα στην επικράτηση συντεχνιακών και αναπαρα¬ 
γωγικών συμφερόντων. 

6. Ο σεβασμός του Κέντρου. 

Όλοι οι φορείς της ερευνητικής κοινότητας έχουν υπο¬ 
χρέωση να φυλάσσουν και να προστατεύουν τους πόρους 
και την περιουσία του Κέντρου. 

Αρθρο 2 

Αντικείμενο του Κανονισμού 

1. Το Εθνικό Κέντρο Κοινωνικών Ερευνών (ΕΚΚΕ) απο¬ 
τελεί ΝΠΔΔ και εποπτεύεται από το Υπουργείο Βιομηχα- 

νιας, Ενέργειας και Τεχνολογίας (Γενική Γραμματεία 
Έρευνας και Τεχνολογίας (ΓΓΕΤ) 

2. Το Εθνικό Κέντρο Κοινωνικών Ερευνών στη συνέχεια 
θα αναφέρεται χώριν συντομίας ως ΕΚΚΕ ή Κέντρο. 

3. Ο Εσωτερικός Κανονισμός Λειτουργίας του ΕΚΚΕ 
καθορίζει τους κανόνες που διέπουν την λειτουργία του 
Κέντρου και ρυθμίζει τις εργασιακές σχέσεις, τα δικαιώ¬ 
ματα και τις υποχρεώσεις του προσωπικού του. 

4. Στις διατάξεις του παρόντος κανονισμού υπάγεται το 
μόνιμο, επί θητεία και με σχέση εργασίας ιδιωτικού δι¬ 
καίου προσωπικό του ΕΚΚΕ. Για τους υποτρόφους και 
τους συνεργαζόμενους ερευνητές ισχύουν οι ειδικές δια¬ 
τάξεις που προβλέπονται γι’ αυτούς. Οι αποσπασμένοι 
στο ΕΚΚΕ υπάλληλοι άλλων υπηρεσιών υπάγονται στις 
διατάξεις του παρόντος κανονισμού, εφόσον αυτές δεν 
αντίκεινται στις ειδικές διατάξεις, που προβλέπονται γι' 
αυτούς. 

ΚΕΦΑΛΑΙΟ II 
Διοίκηση 
Άρθρο 3 

Όργανα Διοίκησης 

1. Το ΕΚΚΕ έ&ι τα εξής όργανα διοίκησης: 
α. Το Διοικητικό Συμβούλιο (Δ.Σ.) 
β. Τον Διευθυντή του ΕΚΚΕ. 

Άρθρο 4 

Διοικητικό Συμβούλιο 

1. Σύνθεση του Δ.Σ. 

Το Διοικητικό Συμβούλιο του ΕΚΚΕ αποτελεΐται από: 
α. Το Διευθυντή του ΕΚΚΕ ως Πρόεδρο 
β. Τους Διευθυντές των Ινστιτούτων του ΕΚΚΕ. 
γ. Έναν κοινό εκπρόσωπο των ερευνητών και των ειδι¬ 
κών λειτουργικών επιστημόνων του Κέντρου με τον ανα¬ 
πληρωτή του, που εκλέγεται με μυστική ψηφοφορία από 
το σύνολο των ερευνητών και των ειδικών λειτουργικών 
επιστημόνων και 

δ. Έναν κοινό εκπρόσωπο των τεχνικών και διοικητικών 
υπαλλήλων του Κέντρου με τον αναπληρωτή του, που 
εκλέγεται με μυστική ψηφοφορία από το σύνολο των 
υπαλλήλων αυτών. 

2. Διορισμός - αρμοδιότητες Δ.Σ. 

Η διαδικασία ορισμού των μελών του Δ.Σ., η συγκρό¬ 
τησή του και οι αρμοδιότητές του καθορίζονται στο άρθρο 
9 παρ. 3 του Ν. 1514/85, στο άρθρο 32 του Ν. 2115/93 
και στο άρθρο 4 του Π.Δ. 342/86. 

3. Λειτουργία του Δ.Σ, 

α. Το Δ.Σ. του ΕΚΚΕ συνεδριάζει ύστερα από πρό¬ 
σκληση του Προέδρου του τακτικά μια φορά τον μήνα και 
έκτακτα όταν υπάρχει ανάγκη και συνέρχεται σε συνε¬ 
δρίαση το αργότερο εντός πέντε (5) ημερών. Το Δ.Σ. συ¬ 
νεδριάζει επίσης, όταν ζητηθεί με έγγραφη αίτηση τριών 
(3) τουλάχιστον μελών του, στην οποία προσδιορίζονται 
και τα θέματα για τα οποία ζητείται η έκτακτη σύγκληση. 
Το Δ.Σ. μπορεί να συγκληθεί έκτακτα και όταν το ζητήσει 
για συγκεκριμένο θέμα ή θέματα ο Υπουργός Βιομηχα¬ 
νίας, Ενέργειας Τεχνολογίας ή ο Γενικός Γραμματέας 
Έρευνας και Τεχνολογίας, οι οποίοι μπορούν και να συμ¬ 
μετέχουν στην συνεδρίαση. 

β. Τα προς συζήτηση θέματα καταχωρούνται στην ημε¬ 
ρήσια διάταξη, η οποία κοινοποιείται τουλάχιστον δύο (2) 
ημέρες πριν από τη συνεδρίαση στα μέλη του Δ.Σ. θέματα 


που δεν αναγράφονται στην ημερήσια διάταξη δεν συζη- 
τούνται, εκτός αν αποφασισθεί η συζήτησή τους ομόφωνα 
από τα παρόντα μέλη του Δ.Σ. 

γ. Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα απόντα. Οι αποφάσεις του Δ.Σ. 
λαμβάνονται με ψηφοφορία και με απλή πλειοψηφία των 
παρόντων μελών με την προϋπόθεση άτι οι πλειοψηφού- 
ντες υπερβαίνουν το 1 /3 του συνόλου των μελών του Δ.Σ. 
Σε περίπτωση απουσίας ή κωλύματος συμμετοχής του τα¬ 
κτικού μέλους, συμμετέχει στη συνεδρίαση ο αναπληρω¬ 
τής του, Σε περίπτωση ισοψηφίας υπερισχύει η ψήφος 
του προέδρου. 

δ. Το Δ.Σ. με απόφασή του ορίζει ένα γραμματέα με τον 
αναπληρωτή του, που έχει και την ευθύνη τήρησης των 
πρακτικών. Τα πρακτικά της συνεδρίασης διανέμονται 
από τον γραμματέα στα μέλη του Δ.Σ. εντός δεκαπέντε 
ημερών και υπογράφονται από τον Πρόεδρο και τον Γραμ- 
ματέα του Δ.Σ. Οι αποφάσεις του Δ.Σ. είναι άμεσα εκτελε¬ 
στές εκτός αν άλλως αποφασισθεί σε συγκεκριμένο θέμα. 

Άρθρο 5 

Εκλογή εκπροσώπων στο Δ.Σ. 

1. Η εκλογή των εκπροσώπων των ερευνητών - ειδικήν 
λειτουργικών επιστημόνων και των τεχνικών - διοικητικών 
υπαλλήλων του ΕΚΚΕ και των αναπληρωτών τους στο Διοι¬ 
κητικά Συμβούλιο διενεργείται με μυστική ψηφοφορία υπό 
την εποπτεία της Διεύθυνσης Διοικητικού του Κέντρου. 

Δικαίωμα εκλέγειν και εκλέγεσθαι έχουν όλοι όσοι ανή¬ 
κουν στο ερευνητικό προσωπικά, στο τεχνικό προσωπικό 
και στο διοικητικό προσωπικά με σύμβαση εργασίας Δημο¬ 
σίου Δικαίου και με σύμβαση εργασίας Ιδιωτικού Δικαίου 
αορίστου χρόνου του Κέντρου. Όσοι υπηρετούν σε Περι¬ 
φερειακά Κέντρα ή σταθμούς του Κέντρου μπορούν να 
ψηφίσουν με αλληλογραφία με ευθύνη της Εφορευτικής 
Επιτροπής. Η ψηφοφορία είναι μυστική. Οι εκλογές διεξά¬ 
γονται ανά διετία, ανεξάρτητα από τη λήξη της θητείας 
του Δ.Σ. του Κέντρου. 

Η εκλογή των εκπροσώπων είναι έγκυρη, εφόσον κατά 
την ψηφοφορία προσέλθει τουλάχιστον το ήμισυ των δι- 
καιουμένων ψήφου. Ως εκπρόσωπος εκλέγεται ο πρώτος 
πλειοψηφήσας και ως αναπληρωτής ο δεύτερος κατά 
σειρά ψήφων, εφόσον συγκεντρώσουν τουλάχιστον το 
1 /2 των ψηφισάντων. Εάν οι ψήφοι που λάβουν υπολείπο¬ 
νται του 1/2 των ψηφισάντων, τότε η ψηφοφορία επανα¬ 
λαμβάνεται μεταξύ των δύο πρώτων. 

2. Η διαδικασία εκλογής ορίζεται ως εξής: 

Εξήντα (60) ημέρες πριν από τη λήξη της θητείας των 
εκπροσώπων, η Διεύθυνση Διοικητικού με ανακοίνωση 
προς το ερευνητικό - ειδικό λειτουργικά και το τεχνικό - 
διοικητικό προσωπικό του ΕΚΚΕ, η οποία κοινοποιείται 
χωριστά στην κάθε μία από τις παραπάνω κατηγορίες του 
προσωπικού καλεί τους ενδιαφερόμενσυς να υποβάλουν 
υποψηφιότητες για τις δύο θέσεις εκπροσώπων στο Δ.Σ. 
του Κέντρου μέσα σε προθεσμία δέκα (10) ημερών. 

Μετά την υποβολή των υποψηφιοτήτων προκηρύσσει 
τις εκλογές, η διεξαγωγή των οποίων ορίζεται εντός είκοσι 
(20) ημερών από την τελευταία ημέρα υποβολής των υπο¬ 
ψηφιοτήτων. 

Χρέη τριμελών εφορευτικών επιτροπών για τη διεξα¬ 
γωγή της ψηφοφορίας για την εκλογή των εκπροσώπων 
εκτελούν υπάλληλοι του Κέντρου για κάθε κατηγορία χω¬ 
ριστά, οι οποίοι ορίζονται με κλήρωση από τη Δ/νση Διοι- 

κητικού. Η κλήρωση διενεργείται με την παρουσία τριών 
(3) εκπροσώπων, που ορίζει το Δ.Σ. των συνδικαλιστικών 
οργάνων των εργαζομένων. 

Τα μέλη των εφορευτικών επιτροπών δεν μπορεί να εί¬ 
ναι υποψήφιοι στις εκλογές. Η Δ/νοη Διοικητικού συντάσ¬ 
σει καταλόγους του ερευνητικού, του ειδικού λειτουργι¬ 
κού, του τεχνικού και του διοικητικού προσωπικού και 
τους παραδίδει στις εφορευτικές επιτροπές. 

Οι εφορευτικές επιτροπές καταρτίζουν δύο ψηφοδέλ¬ 
τια, ένα με τους υποψηφίους των ερευνητών - ειδικών λει¬ 
τουργικών επιστημόνων και ένα με τους υποψηφίους των 
τεχνικών - διοικητικών υπαλλήλων. Τα ψηφοδέλτια είναι 
ξεχωριστά για τις δύο κατηγορίες και σε κάθε ένα από 
αυτά περιλαμβάνονται όλα τα ονόματα των υποψηφίων 
εκάστης κατηγορίας. 

Σε κάθε ψηφοδέλτιο τίθεται μόνον ένας σταυρός, αρι¬ 
στερά ή δεξιά των ονομάτων των υποψηφίων. 

3. Σε περίπτωση που για οποιοδήποτε λόγο δεν εκλεγεί 
εκπρόσωπος των ερευνητών - ειδικών λειτουργικών επι¬ 
στημόνων και των τεχνικών και διοικητικών υπαλλήλων του 
Κέντρου, το Δ.Σ. συγκροτείται και λειτουργεί νομίμως με 
τα υπόλοιπα μέλη του. 

4. Οι εκπρόσωποι είναι ανακλητοί και αντικαθίστανται με 
απόφαση του Υπουργού Βιομηχανίας, Ενέργειας και Τε¬ 
χνολογίας, που δημοσιεύεται στην Εφημερίδα της Κυβερ- 
νήσεως, μετά από πρόταση του σώματος που τους εκλέ¬ 
γει. Προκειμένου να γίνει ανάκληση των εκπροσώπων των 
δύο κατηγοριών των προηγουμένων παραγράφων, απαι¬ 
τείται έγγραφη αίτηση του ενός τρίτου του συνόλου των ^ 
ερευνητών - ειδικών λειτουργικών επιστημόνων και του 
ενός τρίτου του συνόλου των τεχνικών - διοικητικών υπαλ¬ 
λήλων προς την Διεύθυνση Διοικητικού. 

Η Δ/νση Διοικητικού συγκαλεί μέσα σε δέκα ημέρες το 
σώμα των εκλεκτόρων του Κέντρου για να αποφασίσει 
σχετικά. 

Η ανάκληση αποφασίζεται με μυστική ψηφοφορία, της 
οποίας επιλαμβάνεται εφορευτική επιτροπή. Για να ανα- 
κληθεΐ ο εκπρόσωπος, απαιτείται η ψήφος των 2/3 του 
συνόλου των ψηφισάντων με την προϋπόθεση ότι αυτοί 
είναι τουλάχιστον το 1/2 του συνόλου των εκλεκτόρων. 

Σε περίπτωση ανάκλησης του εκπροσώπου, τη θέση 
του ανακληθέντος καταλαμβάνει ο αναπληρωτής του. 
Στην περίπτωση που ανακληθεί και ο αναπληρωτής, διε¬ 
ξάγονται νέες εκλογές. Ο εκπρόσωπος ανακαλείται σε 
περίπτωση που υποπέσει σε σοβαρό πειθαρχικό παρά¬ 
πτωμα. 

Οι εκλεγμένοι εκπρόσωποι των εργαζομένων μεταφέ¬ 
ρουν στο Δ.Σ. του ΕΚΚΕ τις θέσεις και προτάσεις του 
εκλεκτορικού σώματος. Επίσης, ενημερώνουν ανελλιπώς 
τους εργαζομένους στο ΕΚΚΕ για τις συζητήσεις και τις 
αποφάσεις που λαμβάνει το Δ.Σ. του Κέντρου. 

Αρθρο 6 

Διευθυντής του ΕΚΚΕ 

1. Ο Διευθυντής του ΕΚΚΕ έχει τα προσόντα που προ- 
βλέπονται στις διατάξεις της παρ. 6 του άρθρου 9 του Ν. 

1514/85.0 Διευθυντής του Κέντρου πρέπει να έχει ερευ¬ 
νητική δραστηριότητα σε περιοχή που αντιστοιχεί ή είναι 
παραπλήσια σε ένα τουλάχιοτον Ινστιτούτο του Κέντρου. 
Ο Διευθυντής πρέπει να έχει διακριθεί για το ερευνητικό 
του έργο διεθνώς και να διαθέτει ικανότητα και εμπειρία 
διαχείρισης της έρευνας. 


2.0 Διευθυντής του ΕΚΚΕ υπηρετεί με πλήρη απασχό¬ 
ληση. Συγχρόνως μπορεί να ασκεί ερευνητικά καθήκοντα 
με μερική απασχόληση μόνο στο ίδιο ερευνητικό Κέντρο 
ή, αν είναι μέλος του ΔΕΠ ΑΕΙ, να διδάσκει ένα εξαμηνιαίο 
μάθημα, χωρίς να έχει καμμιά διοικητική απασχόληση στο 
ΑΕΙ, με την ιδιότητα του Πρύτανη, Ανππρύτανη, Κοσμή¬ 
τορα, Προέδρου τμήματος, Δ/ντή τομέα ή μέλους επιτρο¬ 
πών του ΑΕΙ, εξαιρουμένων των εκλεκτό ρικών σωμάτων 
και των επιτροπών διδακτορικών. Στην περίπτωση αυτή, 
υποχρεούται να υποβάλει στο Δ.Σ. του Κέντρου δήλωση, 
στην οποία να αναφέρει το συγκεκριμένο αντικείμενο και 
το χρονικό πλαίσιο απασχόλησής του στο ΑΕΙ. 

Σε καμμιά περίπτωση και για κανένα λόγο, η εκτός Κέ¬ 
ντρου απασχόλησή του δεν μπορεί να υπερβαίνει την μία 
ημέρα την εβδομάδα. Για την εκτός κέντρου απασχόλησή 
του παρέχεται άδεια με απόφαση του Δ.Σ. Αν ο Δ/ντής εί¬ 
ναι μέλος ΔΕΠ των ΑΕΙ, για τον διορισμό του στην θέση 
του Δ/ντή του Κέντρου απαιτείται η λήψη της άδειας από 
το ΑΕΙ, στο οποίο υπηρετεί, σύμφωνα με τις διατάξεις των 
άρθρων 13 και 17 του Ν. 1268/82. 

3. Ο Διευθυντής του ΕΚΚΕ προΐσταται όλων των υπηρε¬ 
σιών (Ινστιτούτων και Δ/νσεων) του Κέντρου και ασκεί τις 
αρμοδιότητες που προβλέπονται στο άρθρο 9 παρ. 10 του 
Ν. 1514/85, στο άρθρο 32 του Ν. 2115/93 και στο άρθρο 
5 του Π.Δ. 342/86. 

Στα πλαίσια των αρμοδιοτήτων του ο Διευθυντής του 
ΕΚΚΕ ασκεί μεταξύ άλλων και τα ακόλουθα καθήκοντα: 

α. Δέχεται και μελετά τις εισηγήσεις των Ινστιτούτων και 
Διευθύνσεων, συντονίζει το έργο τους και είναι υπεύθυ¬ 
νος προς το Διοικητικό Συμβούλιο για την καλή λειτουργία 
του Κέντρου. 

β. Συντονίζει τις διαδικασίες προγραμματισμού και αξιο¬ 
λόγησης του έργου του Κέντρου, φροντίζει για την 
έγκαιρη προσαρμογή του στις επιστημονικές και τεχνολο¬ 
γικές εξελίξεις στη χώρα και διεθνώς και μεριμνά για την 
αποτελεσματική αξιοποίηση των ερευνητικών δραστηριο¬ 
τήτων του Κέντρου. 

γ. Ένα μήνα πριν από τη σύνταξη του προϋπολογισμού, 
εισηγείται στο Δ.Σ. τον επιστημονικό προγραμματισμό του 
Κέντρου για τον επόμενο χρόνο. 

δ. Δίνει οδηγίες στα Ινστιτούτα και στις Διευθύνσεις του 
Κέντρου για την πιστή εκτέλεση των αποφάσεων του Δ.Σ. 

ε. Παρακολουθεί την πιστή εφαρμογή και τήρηση από 
τα Ινστιτούτα και τις Διευθύνσεις του παρόντος κανονι¬ 
σμού, των διατάξεων που διέπουν το Κέντρο και των εκά- 
στοτε οδηγιών, που εκδίδονται στα πλαίσια λειτουργίας 
του Κέντρου. 

ατ. Εκδίδει αποφάσεις για τη συγκρότηση επιτροπών 
και ομάδων εργασίας για τήν επεξεργασία ειδικών θεμά¬ 
των. 

ζ. Ελέγχει ή επιθεωρεί ο Ιδιος ή με επιτροπή οικονομι¬ 
κού ελέγχου, η οποία μπορεί να συσταθεί με απόφαση του 
Δ.Σ., τη διαχείριση υλικού του Κέντρου και εισηγείται στο 
Δ.Σ. τα μέτρα που πρέπει να ληφθούν, για την αποκατά¬ 
σταση των ζημιών του Κέντρου και την απόδοση ευθυνών 
σε περίπτωση που διαπιστωθούν ελλείμματα ή άλλες ανω¬ 
μαλίες. 

η. Συντάσσει τις υπηρεσιακές εκθέσεις των προϊσταμέ¬ 
νων των Δ/νσεων και είναι ο τελευταίος κριτής στις εκθέ¬ 
σεις αξιολόγησης του προσωπικού του Κέντρου, πληντων 
ερευνητών και των ειδικών λειτουργικών επιστημόνων. 
Αποφασίζει για όλα τα θέματα που σχετίζονται με την υπη- 

ρεσιακή κατάσταση του πάσης φύσεως προσωπικού του 
Κέντρου με εξαίρεση τα θέματα που αφορρίιν προσλή¬ 
ψεις προσωπικού. 

θ. Εισηγείται στο Δ.Σ. την τοποθέτηση του προσωπικού 
στις οργανικές μονάδες του Κέντρου. 

ι. Ασκεί άσες αρμοδιότητες του αναθέσει με απόφασή 
του το Δ.Σ. 

Αρθρο 7 

Επιστημονικό Συμβούλιο 

1. Στο ΕΚΚΕ λειτουργεί Επιστημονικό Συμβούλιο (Ε.Σ.) 
που αποτελείται από τον Πρόεδρο και έξι μέλη, που είναι 
επιστήμονες με διεθνώς αναγνωρισμένο κύρος και μακρό¬ 
χρονη ερευνητική εμπειρία σε ειδικότητα σχετική με ένα 
τουλάχιστον από τα ερευνητικά αντικείμενα των Ινστιτού- 

ΕΛΟΟΟΟτων του ΕΚΚΕ. 

Το Ε.Σ. συγκροτείται με απόφαση του Υπουργού Βιομη¬ 
χανίας, Ενέργειας και Τεχνολογίας, η οποία εκδίδεται 
μετά από γνώμη του Εθνικού Γνωμοδοτικού Συμβουλίου 
Έρευνας και δημοσιεύεται στην Εφημερίδα της Κυβερνή- 
σεως. Η θητεία του Προέδρου και των μελών του Ε.Σ. είναι 
τριετής και μπορεί να ανανεώνεται. 

2. Το Ε.Σ. συνέρχεται σε τακτικές συνεδριάσεις μιά 
φορά το μήνα και σε έκτακτες συνεδριάσεις όταν το ζητή¬ 
σει ο Πρόεδρός του ή η απόλυτη πλειοψηφία των μελών 
του ή ο Υπουργός Βιομηχανίας, Ενέργειας και Τεχνολο¬ 
γίας. Στο Επιστημονικό Συμβούλιο μετέχει χωρίς δικαίωμα 
ψήφου και ο Διευθυντής του Κέντρου, ο οποίος φροντίζει 
για την γραμματειακή υποστήριξη του Συμβουλίου. Με επιμέ¬ 
λεια του Προέδρου τηρούνται από τον Γραμματέα συνοπτικά 
πρακτικά των συνεδριάσεων. Οι αποφάσεις του Ε.Σ. διατυ¬ 
πώνονται γραπτά και πρέπει να είναι αιτιολογημένες. 

3. Το Ε.Σ. έχει μεταξύ άλλων τις παρακάτω αρμοδιότη¬ 
τες (άρθρο 9 παρ. 13τουΝ. 1514/85 και άρθρο 32 του Ν. 
2115/93): 

α. Γνωμοδοτεί ύστερα από εισήγηση του Διευθυντή του 
Κέντρου για το ετήσιο αναπτυξιακό πρόγραμμα του Κέ¬ 
ντρου και τον ετήσιο προϋπολογισμό του Κέντρου. Η γνω¬ 
μάτευση αυτή είναι για το Διοικητικό Συμβούλιο δεσμευ¬ 
τική. Παρακολουθεί την υλοποίησή τους και υποβάλλει τη 
σχετική γνώμη και κριτική στον Υπουργό Βιομηχανίας, 
Ενέργειας και Τεχνολογίας. Σε περίπτωση που η εκτέ¬ 
λεση συγκεκριμένων προγραμμάτων δεν κρίνεται ικανο¬ 
ποιητική ή κρίνεται ότι υπάρχει διαφοροποίηση του αρχι¬ 
κού στόχου δύναται να τροποποιεί το εγκεκριμένο ερευ¬ 
νητικό πρόγραμμα του Κέντρου, του Ινστιτούτου, καθώς 
και τους αντίστοιχους προϋπολογισμούς. Για τον σκοπό 
αυτό, το Δ.Σ. είναι υποχρεωμένο να θέτει στη διάθεση του 
Επιστημονικού Συμβουλίου τα στοιχεία που το τελευταίο 
κρίνει απαραίτητα. 

β. Εγκρίνει ύστερα από εισήγηση του Δ.Σ. τον απολογι¬ 
σμό και ισολογισμό του Κέντρου και αποτιμά το ερευνη¬ 
τικό έργο του Κέντρου σε συσχετισμό με την πολιτική επι¬ 
στημονικής έρευνας και τεχνολογίας του Υπουργείου Βιο¬ 
μηχανίας, Ενέργειας και Τεχνολογίας. 

γ. Καταρτίζει για κάθε Ινστιτούτο κατάλογο επιστημό¬ 
νων για τη συμπλήρωση των επιτροπών κρίσης για την 
αξιολόγηση των ερευνητικών προτάσεων που υποβάλλο¬ 
νται στο Πρόγραμμα Ανάπτυξης' Ερευνας και Τεχνολογίας 
(ΠΑΕΤ) και για την αποτίμηση του ερευνητικού έργου του 
Κέντρου και τον υποβάλλει για έγκριση στον Υπουργό Βιο¬ 
μηχανίας, Ενέργειας και Τεχνολογίας, σύμφωνα με τα 
προβλεπόμενα στο άρθρο 9 παρ. 13γ του Ν. 1514/85. 


δ. Καταρτίζει για κάθε Ινστιτούτο κατάλογο επιστημό¬ 
νων για τις επιτροπές κρίσης του άρθρου 16 παρ. 3 του 
Νόμου 1514/85 ο οποίος αποτελείται από όλα τα μέλη 
της ομάδας ή των ομάδων του Εθνικού Πίνακα Κριτών που 
αντιστοιχούν στις ειδικότητες του Ινστιτούτου, σύμφωνα 
με το άρθρο 9 παρ. 13δ του Ιδιου νόμου. 

ε. Γνωμοδοτεί προς τον Υπουργό Βιομηχανίας, Ενέρ¬ 
γειας και Τεχνολογίας ύστερα από εισήγηση του Διευθυ¬ 
ντή του ΕΚΚΕ για τον ετήσιο προϋπολογισμό. 

στ. Γνωμοδοτεί σε ειδικά ερωτήματα που υποβάλλονται 
από τον Υπουργό Βιομηχανίας, Ενέργειας και Τεχνολο¬ 
γίας ή το Δ.Σ. του ΕΚΚΕ. 

ΚΕΦΑΛΑΙΟ III 

Εσωτερική Δομή και Λειτουργία των Ινστιτούτων 
Άρθρο 8 

Διάρθρωση Ινστιτούτων 

Τα Ινστιτούτα του ΕΚΚΕ αποτελούν υπηρεσιακές μονά¬ 
δες του και έχουν λειτουργική αυτοτέλεια για την αποτελε¬ 
σματικότερη εξυπηρέτηση των ερευνητικών, επιστημονικών 
και τεχνολογικών αναγκών του τομέα που καλύπτουν. 

2. Τα Ινστιτούτα του ΕΚΚΕ είναι τα εξής: 

α. Το Ινστιτούτο Αστικής και Αγροτικής Κοινωνιολογίας 
β. Το Ινστιτούτο Πολιτικής Κοινωνιολογίας 
γ. Το Ινστιτούτο Κοινωνικής Δημογραφίας και Εργασιακών 
Σχέσεων 

δ. Το Ινστιτούτο Κοινωνιολογίας της Οικονομίας 

ε. Το Ινστιτούτο Κοινωνικής Πολιτικής 

στ. Το Ινστιτούτο Οικονομικής και Κοινωνικής Ιστορίας 

3. Το Δ.Σ. και το Ε.Σ. του Κέντρου θα πρέπει να φροντί¬ 
ζουν για την καλλίτερη δυνατή συνεργασία και συντονισμό 
μεταξύ των Ινστιτούτων, έτσι ώστε να αξιοποιοϋνται στο 
έπακρο οι ανθρώπινοι και υλικοί πόροι του κάθε Ινστιτού¬ 
του και να αποφεύγονται επικαλύψεις ερευνητικού έργου, 
έλλειψη συνολικού προγραμματισμού και αναποτελεσμα¬ 
τικές επαναλήψεις δραστηριοτήτων. 

Άρθρο 9 

Διευθυντής Ινστιτούτου 
1. Προσόντα - Διορισμός 

Ο Δ/ντής Ινστιτούτου είναι ερευνητής, με προσόντα 
ερευνητή Α' βαθμίδας και ειδίκευση στο επιστημονικό πε¬ 
δίο του Ινστιτούτου. 

Ο Δ/ντής Ινστιτούτου υπηρετεί με πλήρη απασχόληση. 
Συγχρόνως μπορεί να ασκεί ερευνητικά καθήκοντα με με¬ 
ρική απασχόληση μόνο στο ίδιο ερευνητικό Κέντρο ή αν είναι 
μέλος ΔΕΠ ΑΕΙ να διδάσκει ένα εξαμηνιαίο μάθημα, χωρίς να 
ασκεί καμμία διοικητική απασχόληση στο ΑΕΙ με την ιδιότητα 
του πρύτανη, ανππρύτανη, κοσμήτορα, προέδρου τμήμα¬ 
τος, διευθυντή τομέα ή μέλους επιτροπών του ΑΕΙ, εξαιρου- 
μένων των εκλεκτορικών σωμάτων και των επιτροπών διδα¬ 
κτορικών. Στην περίπτωση αυτή υποχρεούται να υποβάλλει 
στο Δ.Σ. του Κέντρου δήλωση, στην οποία να αναφέρει το 
συγκεκριμένο αντικείμενο και το χρονικό πλαίσιο απασχόλη¬ 
σής του στο ΑΕΙ. Σε καμμία περίπτωση και για κανένα λόγο, 
η εκτός Κέντρου απασχόλησή του δεν μπορεί να υπερβαίνει 
την μία ημέρα την εβδομάδα. 

Για την εκτός Κέντρου απασχόλησή του παρέχεται 
άδεια με απόφαση του Δ.Σ. Αν ο Δ/ντής Ινστιτούτου είναι 
μέλος ΔΕΠ των ΑΕΙ, για τον διορισμό του στη θέση του Δ/ 
ντή του Ινστιτούτου απαιτείται η λήψη της άδειας από το 

ΑΕΙ, στο οποίο υπηρετεί, σύμφωνα με τις διατάξεις των 
άρθρων 13 και 17 του Ν. 1268/82. 

Τα προσόντα, η επιλογή και ο διορισμός, η θητεία, οι αρ¬ 
μοδιότητες και τα καθήκοντα του Δ/ντή καθορίζονται στο 
άρθρο 10 παρ. 3 και 5 και στο άρθρο 11 παρ. 3-5 του Ν. 
1514/85, στο άρθρο 12 του Ν. 1771/88 και στο άρθρο 14 
του Π.Δ. 342/86. 

2. Αρμοδιότητες του Δ/ντή Ινστιτούτου 
Ο Δ/ντής του Ινστιτούτου έχει μεταξύ άλλων τις εξής 
αρμοδιότητες: 

α. Έχει την ευθύνη για την εύρυθμη και αποδοτική λει¬ 
τουργία του Ινστιτούτου. 

β. Καταρτίζει τα ερευνητικά και αναπτυξιακά προγράμ¬ 
ματα του Ινστιτούτου. 

γ. Υποβάλλει στο Δ.Σ. την πρόταση για τον ετήσιο προϋ¬ 
πολογισμό και απολογισμό του Ινστιτούτου. 

δ. Υποβάλλει στο Δ.Σ. την πρόταση του πενταετούς 
προγράμματος του Ινστιτούτου, τα ετήσια προγράμματα 
και τους ετήσιους απολογισμούς. 

ε. Εισηγείται στο Δ/ντή του κέντρου τις προτάσεις συμ¬ 
μετοχής του Ινστιτούτου σε ανταγωνιστικά προγράμ¬ 
ματα. 

στ. Σε περίπτωση μερικής ή ολικής διακοπής ερευνητι¬ 
κού προγράμματος, μεριμνά για την διάθεση του πλεονά- 
ζοντος δυναμικού (προσωπικού, εγκαταστάσεων και εξο¬ 
πλισμού) σε άλλα προγράμματα και δραστηριότητες του 
Ινστιτούτου. 

ζ. Διαπραγματεύεται με άλλα Ινστιτούτα του Κέντρου ή 
άλλα Κέντρα συνεργασίες, οι οποίες υποβάλλονται προς 
έγκριση στο Δ.Σ. του ΕΚΚΕ. 

η Εγκρίνει την ένταξη και απασχόληση υποτρόφων στα 
διάφορα ερευνητικά προγράμματα του Ινστιτούτου. 

θ. Συγκροτεί Επιτροπές, που έχουν ως έργο τον καθορι¬ 
σμό των όρων και κανόνων διαχείρισης και χρήσης από το 
προσωπικό του Κέντρου των οργάνων και του επιστημονι¬ 
κού εξοπλισμού του Ινστιτούτου. 

ι. Έχει την ευθύνη κατάρτισης και έκδοσης της Ετήσιας 
Έκθεσης Δραστηριότητας του Ινστιτούτου, την οποία 
υποβάλλει στο Δ.Σ. 

ια. Εισηγείται στο Δ.Σ. τη μετακίνηση του προσωπικού 
για συμμετοχή σε αποστολές εσωτερικού και εξωτερικού 
ύστερα από πρόταση του επιστημονικού υπεύθυνου του 
προγράμματος. 

ιβ. Εγκρίνει τις κανονικές άδειες και εισηγείται στο Δ.Σ. 
τις άδειες άνευ αποδοχών του προσωπικού, που είναι 
ενταγμένο στο Ινστιτούτο. 

ιγ. Σχεδιάζει την απασχόληση του προσωπικού ανάλογα 
με τις υπηρεσιακές ανάγκες. Η ανάθεση καθηκόντων στο 
προσωπικό γίνεται εγγράφως, αφού ληφθεί υπόψη η συ¬ 
νάφεια τους με τον κλάδο και την ειδικότητά του. 

ιδ. Καταρτίζει ετήσιους πίνακες με το αναγκαίο γισ 
πρόσληψη προσωπικό (τακτικό και επί ουμβάσει). 

ιε. ΣυγκαλεΙ ολομέλεια του προσωπικού του Ινστιτού¬ 
του, τουλάχιστον δύο φορές το χρόνο και όποτε υπάρξει 
ανάγκη, για ενημέρωση και εκτίμηση της επιστημονικής 
πορείας του Ινστιτούτου. 

ιστ. Ασκεί όσες αρμοδιότητες του αναθέσει με από¬ 
φασή του το Δ.Σ. του Κέντρου. 

3. Στα παραπάνω θέματα ο Δ/ντής επικουρείται από το 
Επιστημονικό Γνωμοδοτικδ Συμβούλιο (ΕΓΣ) και ζητά την 
γνώμη του. 

4. Ο Διευθυντής Ινστιτούτου κατά την άσκηση των κα¬ 


θηκόντων του υποστηρίζεται απά το Τμήμα Προγραμμά¬ 
των της Δ/νσης Υποστήριξης Ερευνών και Τεκμηρίω¬ 
σης. 

’Αρθρο 10 

Διατύπωση της γνώμης των ερευνητών 
και των ειδικών λειτουργικών επιστημόνων 
για την επιλογή του Διευθυντή Ινστιτούτου 

Η γνώμη του συνόλου των ερευνητών και των ειδικών 
λειτουργικών επιστημόνων του Ινστιτούτου, που απαιτεί¬ 
ται για την αξιολόγηση των υποψηφίων για τη θέση του Δ/ 
ντή του Ινστιτούτου, διατυπώνεται με την παρακάτω διαδι¬ 
κασία: 

Με ευθύνη του Προέδρου της Επιτροπής Κρίσης των 
υποψηφίων αποστέλλεται από το γραμματέα της επιτροπής 
στη Δ/νση Διοικητικού του ΕΚΚΕ, δεκαπέντε (15) ημέ¬ 
ρες πριν από την τελευταία ορισθείσα συνεδρίαση της 
επιτροπής, ο κατάλογος και τα βιογραφικά σημειώματα 
των υποψηφίων για τη θέση του Δ/ντή Ινστιτούτου. Με ευ¬ 
θύνη του Δ/ντή Διοικητικού συγκαλείται συνέλευση των 
ερευνητών και των ειδικών λειτουργικών επιστημόνων του 
Ινστιτούτου. Η συνέλευση, αφού διαπιστωθεί απαρτία των 
2/3 του συνόλου των ερευνητών και του συνόλου των ΕΛΕ 
του Ινστιτούτου, εκλέγει τριμελή επιτροπή, η οποία απο- 
τελείται από ερευνητές και ειδικούς λειτουργικούς επι¬ 
στήμονες. Η επιτροπή έχει την ευθύνη της διαδικασίας 
αξιολόγησης των υποψηφίων Δ/ντών Ινστιτούτου. Έκα¬ 
στος ερευνητής και ειδικός λειτουργικός επιστήμονας συ¬ 
μπληρώνει εμπιστευτικά τα παρακάτω έντυπα. Η συμπλή¬ 
ρωση του εντύπου αποτελεί και τη διατύπωση της γνώμης 
του. Η τριμελής επιτροπή συγκεντρώνει τα έντυπα για 
όλους τους υποψήφιους, τα επεξεργάζεται και διατυπώ¬ 
νει την συνολική γνώμη των ερευνητών-ειδικών λειτουργι¬ 
κών επιστημόνων σε έγγραφο, το οποίο αποστέλλει μαζί 
με την κατάταξη των υποψηφίων με ιεραρχική σειρά στον 
γραμματέα της επιτροπής κρίσης. 

(Α) ΕΝΤΥΠΟ ΓΙΑ ΝΕΟΥΣ ΥΠΟΨΗΦΙΟΥΣ 

1. Διοικητικές ικανότητες (συνεργασία, αξιοκρατική συ¬ 
μπεριφορά, πρωτοβουλίες κ.λπ.). 

2. Συνάφεια με το γνωστικό πεδίο δραστηριοτήτων του 
Ινστιτούτου. 

3. Εμπειρία σε θέματα διαχείρισης και αξιοποίησης της 
έρευνας. 

(Β) ΕΝΤΥΠΟ ΓΙΑ ΑΝΑΝΕΩΣΗ ΘΗΤΕΙΑΣ 

1. Συμβολή στην αύξηση προγραμμάτων έρευνας του Ιν¬ 
στιτούτου. 

2. Συμβολή στην ανάπτυξη ερευνητικού έργου και της 
προβολής του Ινστιτούτου στην Ελλάδα και διεθνώς. 

3. Συμβολή στην αξιοποίηση του ερευ'ητικού έργου. 

4. Διοικητική και διαχειριστική ικανότητα, (ανάληψη 
πρωτοβουλιών, συνεργασία, αξιοκρατική συμπεριφορά, 
αποτελεαματικότητα, κ.λπ.). 

Η ίδια διαδικασία τηρείται και για την ανανέωση της θη¬ 
τείας του Δ/ντή του Ινστιτούτου, σύμφωνα με τις διατάξεις 
της παρ. 5 του άρθρου 11 του Ν. 1514/85 κατά την οποία 
συμπληρώνεται το έντυπο (Β). Στην περίπτωση που απο- 

φαοισθεΙ η ανανέωση της θητείας του υπηρετοϋντος Δ/ 
ντή, η σύγκληση της συνέλευσης γίνεται τρεις (3) μήνες 
πριν από τη λήξη της θητείας του. 

Αρθρο 11 

Αναπλήρωση Διευθυντή Ινστιτούτου 

Το Διευθυντή Ινστιτούτου απόντα ή κωλυόμενο αναπλη¬ 
ρώνει ερευνητής βαθμίδας Α’ που ορίζεται για χρονικό 
διάστημα ενός έτους με απόφαση του Δ.Σ. του Κέντρου 
μετά από πρόταση του Επιστημονικού Γνωμοδοτικού Συμ¬ 
βουλίου του Ινστιτούτου και εισήγηση του Δ/ντή του Ινστι¬ 
τούτου ή του Κέντρου. Για την άσκηση των καθηκόντων 
αναπλήρωσης του Διευθυντή του Ινστιτούτου θα πρέπει 
να επιλέγεται ερευνητής που εκπληρεί, κατά το δυνατόν, 
τις απαιτήσεις και τα προσόντα που ισχύουν για το Διευθυ¬ 
ντή του Ινστιτούτου. Ο Αναπληρωτής Δ/ντής αναπληρώνει 
τον Δ/ντή του Ινστιτούτου σε όλες τις αρμοδιότητές του. 

Άρθρο 12 

Επιστημονικό Γνωμοδοτικό Συμβούλιο Ινστιτούτου (ΕΓΣ) 

1. Σύνθεση του ΕΓΣ 

Το Επιστημονικό Γνωμοδοτικό Συμβούλιο των Ινστιτού¬ 
των (ΕΓΣ) αποτελείται από πέντε (5) μέλη, τα οποία μπο¬ 
ρεί να είναι ερευνητές ή ειδικοί λειτουργικοί επιστήμονες 
των Ινστιτούτων Α' ή Β' βαθμίδας. 

Αν δεν υπάρχουν αρκετοί ερευνητές ή ειδικοί λειτουργι¬ 
κοί επιστήμονες Α' και Β' βαθμίδας, που επιθυμούν να εί¬ 
ναι υποψήφιοι, το Επιστημονικό Γμωνοδοτικό Συμβούλιο 
μπορεί να αποτελείται από τρία (3) μέλη και στη περί¬ 
πτωση αυτή να ιϊπορεί να εκλεγούν συμπληρωματικά και 
ερευνητές η ειδικοί λειτουργικοί επιστήμονες Γ βαθμί- 
δας. 

Δυνατότητα εκλογής οτο ΕΓΣ έχουν μάνο όσοι ερευνη¬ 
τές ή ειδικοί λειτουργικοί επιστήμονες έχουν παρουσιάσει 
κατά τα δύο τελευταία έτη αξιόλογο ερευνητικό ή τεχνο¬ 
λογικό έργο, η επιστημονική, πρακτική και οικονομική ση¬ 
μασία του οποίου είναι αναγνωρισμένη, (δημοσιεύσεις, 
εγκρίσεις προγραμμάτων, αξιοποίηση ερευνών, προβολή 
του Κέντρου, κτλ.). 

2. Εκλογή των μελών του ΕΓΣ 

Το Επιστημονικό Γνωμοδοτικό Συμβούλιο του Ινστιτού¬ 
του εκλέγεται με μυστική ψηφοφορία από το σύνολο των 
ερευνητών και των ειδικών λειτουργικών επιστημόνων του 
Ινστιτούτου. Η ψηφοφορία διεξάγεται κάθε δύο χρόνια, 
την πρώτη εβδομάδα του Δεκεμβρίου, κατά τη διάρκεια 
του υπηρεσιακού ωραρίου, από τριμελή εφορευτική επι¬ 
τροπή. Η εφορευτική επιτροπή ορίζεται, μετά από κλή¬ 
ρωση, με ευθύνη της Δ/νσης Διοικητικού, από το σύνολο 
των ερευνητών και των ειδικών λειτουργικών επιστημόνων 
του Ινστιτούτου ή του Κέντρου, σε περίπτωση που δεν 
υπάρχει ικανός αριθμός ερευνητών και ειδικών λειτουργι¬ 
κών επιστημόνων για τη συγκρότηση της εφορευτικής επι¬ 
τροπής. Η εφορευτική επιτροπή εξετάζει την συνδρομή 
των τυπικών προϋποθέσεων εκλογιμότητας των υποψη¬ 
φίων, καταρτίζει τον σχετικό πίνακα υποψηφίων σύμφωνα 
με τον Ν. 1514/85 και το Π.Δ. 342/86, και αμέσως μέσα 
στις δύο επόμενες ημέρες προκηρύσσει τις εκλογές. 
Υποψήφιος για το Επιστημονικό Γ νωμοδοτικό Συμβούλιο 
δεν μπορεί να είναι μέλος της εφορευτικής επιτροπής. Τα 
ονόματα των υποψηφίων αναγράφονται σε κοινό ψηφο¬ 
δέλτιο κατά αλφαβητική σειρά. Στην ψηφοφορία λαμβά¬ 
νουν μέρος οι ερευνητές και οι ειδικοί λειτουργικοί επι¬ 


στήμονες του Ινστιτούτου. Κάθε ψηφοφόρος εκλέγει έως 
πέντε (5) υποψηφίους. 

Η ανάδειξη του Επιστημονικού Γνωμοδοτικού Συμβου¬ 
λίου γίνεται με βάση τους σταυρούς προτίμησης. Σε περί¬ 
πτωση ισοψηφίας υποψηφίων, η επιλογή γίνεται με κλή¬ 
ρωση. Στη περίπτωση που οι υποψήφιοι για το Επιστημο¬ 
νικό Γνωμοδοτικό Συμβούλιο δεν υπερβαίνουν για τα προ- 
αναφερθέντα ινστιτούτα τους πέντε, τότε η εφορευτική 
επιτροπή τους ανακηρύσσει μέλη του Επιστημονικού Γνω- 
μοδοτικού Συμβουλίου χωρίς άλλη διαδικασία. 

Ο πρώτος σε ψήφους που ανέδειξε η ψηφοφορία συ- 
γκαλεί την πρώτη συνεδρίαση του Επιστημονικού Γνωμο- 
δοτικού Συμβουλίου κατά την οποία εκλέγεται ο Πρόε¬ 
δρος και ο Αντιπρόεδρος αυτού. 

Σε περίπτωση παραίτησης μέλους του Επιστημονικού 
Γ νωμοδοτικού Συμβουλίου, αμέσως μετά την υποβολή της 
παραίτησής του, αρχίζει η διαδικασία αντικατάστασής του 
από το Επιστημονικό Γνωμοδοτικό Συμβούλιο. Η θητεία 
του νέου μέλους θα είναι για το υπόλοιπο της θητείας του 
Επιστημονικού Γνωμοδοτικοϋ Συμβουλίου. 

Σε εξαιρετικές περιπτώσεις είναι δυνατή η ανάκληση 
μεμονωμένων μελών ή και του συνάλου των μελών του 
Επιστημονικού Γνωμοδοτικού Συμβουλίου. Στη περί¬ 
πτωση αυτή για την ανάκληση απαιτείται η σύμφωνη 
γνώμη των 4/5 του συνάλου των ερευνητών και των ειδι¬ 
κών λειτουργικών επιστημόνων του Ινστιτούτου για να συ- 
γκληθεί το σώμα με ευθύνη του Δ/ντή του Ινστιτούτου και 
η ίδια πλειοψηφία για την απόφαση ανάκλησης. 

Η θητεία του Επιστημονικού Γ νωμοδοτικού Συμβουλίου 
είναι διετής και αρχίζει την 1 η Ιανουαρίου και λήγει στις 31 
Δεκεμβρίου του επόμενου έτους. Η θητεία του Επιστημο¬ 
νικού Γνωμοδοτικού Συμβουλοίου που συγκροτείται κατά 
την πρώτη εφαρμογή του παρόντος, διαρκεΐ μέχρι τις 
31.12.96. 

3, Λειτουργία του ΕΓΣ 

Το Επιστημονικό Γνωμοδοτικό Συμβούλιο συνεδριάζει 
μια φορά τον μήνα και έκτακτα, όταν το ζητήσει ο Δ/ντής 
του Ινστιτούτου ή η πλειοψηφία των μελών του Επιστημο¬ 
νικού Γνωμοδοτικού Συμβουλίου. Στις συνεδριάσεις του 
Επιστημονικού Γνωμοδοτικού Συμβουλίου, καλείται και 
συμμετέχει ο Δ/ντής του Ινστιτούτου. Η ημερήσια διάταξη 
καθορίζεται σε συνεργασία με τον Δ/ντή του Ινστιτούτου. 
Σε περίπτωση που, για οπαιοδήποτε λόγο, το ΕΓΣ δεν εκ- 
φράσει την γνώμη του στα συγκεκριμένα θέματα που του 
υποβληθούν, μέσα σε προθεσμία μιάς εβδομάδας για τα 
θέματα αυτά αποφασίζει ο Διευθυντής του Ινστιτούτου, 
χωρίς την γνώμη του οργάνου αυτού. Χρέη γραμματέα που 
τηρεί και τα πρακτικά του ΕΓΣ εκτελεί υπάλληλος του Ιν¬ 
στιτούτου. 

4. Αρμοδιότητες του ΕΓΣ 

1. Το Επιστημονικό Γ νωμοδοτικό Συμβούλιο επικουρεί 
το Δ/ντή του Ινστιτούτου κατά την άσκηση των καθηκό¬ 
ντων του και δύναται να γνωμοδοτεί στα παραπάνω θέ¬ 
ματα καθώς και στα ειδικότερα θέματα που προβλέπονται 
στις διατάξεις του παρόντος κανονισμού: 
α. Ετήσιος προϋπολογισμός. 

β. Πενταετές αναπτυξιακό πρόγραμμα του Ινστιτού¬ 
του. 

γ. Επιστημονικά - αναπτυξιακά προγράμματα του Ινστι¬ 
τούτου και την κατανομή πόρων σ' αυτά. 

δ. Ετήσιος και τελικός οικονομικός και επιστημονικός 
απολογισμός των προγραμμάτων του Ινστιτούτου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2159 


ε. Έκθεση πεπραγμένων του Ινστιτούτου. 

2. Στα πλαίσια της επικουρίας του Δ/ντή του Ινστιτούτου 
το ΕΓΣ: 

α. Μεριμνά για την συλλογή και επεξεργασία στοιχείων 
για την Ετήσια Έκθεση Δραστηριοτήτων του Ινστιτούτου 
και συμβάλλει στην προώθηση των ερευνητικής άμιλας και 
αξιοκρατίας μεταξύ των μελών του. 

β. Προτείνει στο Δ.Σ. του ΕΚΚΕ τον Αναπληρωτή Δ/ντή 
του Ινστιτούτου. 

γ. Υποβάλλει προτάσεις για την διάρθρωση του Ινστι¬ 
τούτου και τη λήψη μέτρων για την καλύτερη απόδοσή 
του. 

Άρθρο 13 

Συντακτική Επιτροπή 

1. Η Συντακτική Επιτροπή των εκδόσεων του Κέντρου συ¬ 
γκροτείται με απόφαση του Διοικητικού Συμβουλίου του, 
ΕΚΚΕ και αποτελείται από ερευνητές του ΕΚΚΕ με ιδιαι¬ 
τέρως υψηλά επιστημονικά προσόντα και αναγνωρισμένη 
διεθνή καταξίωση σε ειδικότητες σχετικές προς το γνω¬ 
στικό αντικείμενο όλων των Ινστιτούτων του Κέντρου και 
από επιστήμονες διεθνούς κύρους, που δεν υπηρετούν ή 
δεν συνεργάζονται με το ΕΚΚΕ. 

2. Αρμοδιότητα της Συντακτικής Επιτροπής είναι, σύμ¬ 
φωνα με το άρθρο 7 του Π .Δ. 342/86 η επιλογή και επιμέ¬ 
λεια της ύλης. Στα πλαίσια της αρμοδιότητας αυτής η Συ¬ 
ντακτική Επιτροπή: 

α. Καταρτίζει κατάλογο εξωτερικών συνεργατών, που 
αποτελούν την επιστημονική επιτροπή και των οποίων τα 
ονόματα θα εμφανίζονται στη περιοδική έκδοση, 

β. Τηρεί πρωτόκολλο ως προς τη σειρά προτεραιότητας 
της προς δημοσίευση ύλης. 

γ. Αποστέλλει σε δύο ή περισσότερους εξωτερικούς 
κριτές την προς επιλογή ύλη. Οι κριτές υποβάλλουν εμι- 
στευτικά τις παρατηρήσεις τους μέσα σε σαράντα ημέρες 
και η Συντακτική Επιτροπή διαμορφώνει τη τελική κρίση 
της με βάση τις αιτιολογημένες προτάσεις των κριτών. 

3. Όταν οι προς δημοσίευση εργασίες ή άρθρα προέρχο¬ 
νται από ερευνητές του Κέντρου, τότε οι διαδικασίες αξιο¬ 
λόγησης και επιλογής συντονίζονται αποκλειστικά από τα 
μέλη της Συντακτικής Επιτροπής, που δεν υπηρετούν και 
δεν συνεργάζονται με το ΕΚΚΕ. 

Άρθρο 14 

Κανονισμός Λειτουργίας Βιβλιοθήκης 

Οι όροι λειτουργίας της βιβλιοθήκης του Κέντρου (ώρες 
λειτουργίας, τρόπος δανεισμού και χορήγησης ανατύπων, 
χρήσης του αναγνωστηρίου και οι προβλεπόμενες κυρώ¬ 
σεις σε περίπτωση φθοράς ή απώλειας βιβλίου ή εντύπου) 
καθορίζονται από τον Ειδικό Κανονισμό Λειτουργίας της 
Βιβλιοθήκης, που εγκρίνεται από το Δ.Σ. του ΕΚΚΕ. 

ΚΕΦΑΛΑΙΟ IV 

Προϊστάμενοι 
Αρθρο 15 

Επιλογή Προϊσταμένων 

Οι Προϊστάμενοι των Διευθύνσεων, των Τμημάτων και 
των Αυτοτελών Γραφείων ή αντιστοίχου επιπέδου οργανι¬ 
κών μονάδων και οι αναπληρωτές τους επιλέγονται από το 


Υπηρεσιακό Συμβούλιο του Κέντρου σύμφωνα με τις ισχύ- 
ουσες Διατάξεις που διέπουν τα ΝΠΔΔ. 

Άρθρο 16 

Καθήκοντα Προϊσταμένου Διεύθυνσης 

1.0 Προϊστάμενος Διεύθυνσης ασκεί τις εξής αρμοδιότη¬ 
τες: 

α) Έχει την ευθύνη για την εύρυθμη και αποδοτική λει¬ 
τουργία της Διεύθυνσης. 

β) Εγκρίνει και υπογράφει όλα τα σχετικά με τις αρμο¬ 
διότητες της Διεύθυνσης έγγραφα. 

γ) Εισηγείται στον Διευθυντή του ΕΚΚΕ τον ετήσιο 
προϋπολογισμό - απολογισμό της Διεύθυνσης. 

δ) Εισηγείται στον Δ/ντή του ΕΚΚΕ την πρόσληψη προ¬ 
σωπικού για την κάλυψη αναγκών της Διεύθυνσης. 

ε) Εισηγείται στο Δ.Σ. του ΕΚΚΕ τις εσωτερικές μετακι¬ 
νήσεις του προσωπικού της Διεύθυνσης σε άλλη οργανική 
μονάδα του Κέντρου. 

στ) Συντάσσει τις εκθέσεις αξιολόγησης του προσωπι¬ 
κού και εισηγείται στο Δ.Σ. την παραπομπή του προσωπι¬ 
κού της Δ/νσης στο πειθαρχικό συμβούλιο σύμφωνα με 
την ισχύουσα νομοθεσία. 

ζ) Συντονίζει, κατευθύνει και ελέγχει τις ενέργειες του 
προσωπικού με σκοπό την επίτευξη του μεγίστου βαθμού 
λειτουργικότητας και αποδοτικότητας της Διεύθυνσης. 

η) Ακολουθεί και εφαρμόζει τις οδηγίες των οργάνων 
διοίκησης και εισηγείται στο αρμόδιο όργανο για κάθε 
πρόβλημα που η λύση του βρίσκεται έξω από τις αρμοδιό- 
τητές του. 

θ) Διαμορφώνει σε συνεργασία με τους προϊσταμένους 
των τμημάτων την απασχόληση του προσωπικού της Δ/ 
νσης, ανάλογα με υπηρεσιακές ανάγκες. 

ι) Υποχρεούται να καλεί το προσωπικό τουλάχιστον μία 
φορά το μήνα με σκοπό την ενημέρωση για τις δραστηριό¬ 
τητες της Δ/νσης, την διατύπωση απόψεων και προβλη¬ 
ματισμών σε θέματα σχετικά με την λειτουργία της Δ/νσης 
και την εισήγηση μέτρων για την εύρυθμη λειτουργία της. 

ια) Βελτιώνει και απλουστεύει τις μεθόδους εργασίας 
και τις διαδικασίες και δημιουργεί συνθήκες εργασίας κα¬ 
τάλληλες για την αύξηση της παραγωγικότητας. 

Άρθρο 17 

Καθήκοντα Προϊσταμένου Τμήματος 

1. Ο Προϊστάμενος Τμήματος ασκεί τις εξής αρμοδιό- 
τητς: 

α) Έχει την ευθύνη για την εύρυθμη και αποδοτική λει¬ 
τουργία του Τμήματος. 

β) Εγκρίνει και υπογράφει όλα τα σχετικά με τις αρμο¬ 
διότητες του Τμήματος έγγραφα. 

γ) Συντονίζει κατευθύνει και ελέγχει τις εργασίες του 
προσωπικού του Τμήματος σύμφωνα με τις οδηγίες του 
προϊσταμένου της Διεύθυνσης. 

δ) Εισηγείται στον Προϊστάμενο της λ/ νσης τις ανάγκες 
του Τμήματος σε προσωπικό. Η εισήγηση αυτή πρέπει να 
γίνεται μέχρι το τέλος Μαρτίου κάθε χρόνου. 

ε) Κατανέμει την εργασία στο προοωπικό του Τμήματος 
λαμβάνοντας υπόψη το βαθμό απασχόλησης εκάστου 
υπαλλήλου. 

οτ) Υποχρεούται να καλεί κάθε μήνα το προσωπικό του 
Τμήματος με σκοπό την εξέταση των δραστηριοτήτων του 
Τμήματος και την πορεία των υπηρεσιακών θεμάτων. 

ζ) Συντάσσει τις εκθέσεις αξιολόγησης του προσωπικού 
του Τμήματος. 

η) Εισηγείται στον προϊστάμενο της αμέσως ανώτερης 
οργανικής μονάδας για κάθε πρόβλημα ή θέμα που η λύση 
του βρίσκεται έξω από τις αρμοδιότητές του. 

ΚΕΦΑΛΑΙΟ V 
Ερευνητικά θέματα 

Αρθρο 18 

Ερευνητικά Αναπτυξιακά Προγράμματα ΕΚΚΕ 

1. Οι βασικές δραστηριότητες του Ινστιτούτου είναι τα 
ερευνητικά - αναπτυξιακά προγράμματα (ΕΑΠ). Κάθε 
ερευνητικά - αναπτυξιακό πρόγραμμα απαρτίζεται από 
ένα ή περισσότερα συγγενή ή συμπληρωματικά έργα σε 
ένα επιστημονικό πεδίο, που εγκρίνονται με τη διαδικασία 
του άρθρου 19 του παρόντος. Τα ερευνητικά έργα ενός 
προγράμματος πρέπει να παρουσιάζουν συγγένεια ως 
προς το πεδίο ορισμού τους και να αλληλοσυμπληρώνο- 
νται ως προς τις τεχνικές και τον εξοπλισμό. Τα ερευνη¬ 
τικά - αναπτυξιακά προγράμματα συντάσσονται με βάση 
τους στόχους του Προγράμματος Ανάπτυξης Έρευνας και 
Τεχνολογίας (ΠΑΕΤ). 

2. Ο Δ/ντής του Ινστιτούτου υποβάλλει στο Δ/ντή του 
Κέντρου, ύστερα από γνώμη του Επιστημονικού Γνωμο- 
δοτικού Συμβουλίου, το πενταετές ερευνητικό - αναπτυ¬ 
ξιακό πρόγραμμα. Ο Δ/ντής του Κέντρου το εισηγείται στο 
Δ.Σ., το οποίο στη συνέχεια το υποβάλλει στο Επιστημο¬ 
νικά Συμβούλιο του Κέντρου, προκειμένου να γνωμοδοτή- 
σει σχετικά. 

3. Τα προγράμματα του ΕΚΚΕ διακρίνονται σε: 

α) Προγράμματα που χρηματοδοτούνται από Δημόσιες 
Επενδύσεις. 

β) Προγράμματα που χρηματοδοτούνται ή συγχρηματο- 
δστοϋνται από άλλους φορείς. 

γ) Προγράμματα που χρηματοδοτούνται από πόρους 
του κέντρου. 

Το Δ.Σ. του ΕΚΚΕ μπορεί να αποφασίζει τη χρηματοδό¬ 
τηση ερευνητικών προγραμμάτων είτε από τον τακτικό 
του προϋπολογισμό είτε από τα αδιάθετα υπόλοιπα του 
Ειδικού Λογαριασμού. Προτάσεις ερευνητικών προγραμ¬ 
μάτων που θα εκτελεσθούν από το ΕΚΚΕ υποβάλλονται 
από τους ερευνητές κάθε Ινστιτούτου στον Διευθυντή του 
μέχρι το τέλος Οκτωβρίου κάθε έτους. Οι προτάσεις αυ¬ 
τές πρέπει να εναρμονίζονται με τη συνολική ερευνητική 
πολιτική του ΕΚΚΕ. Ο Διευθυντής κάθε Ινστιτούτου, μετά 
από σύμφωνη γνώμη του Επιστημονικού Γνωμοδοτικού 
Συμβουλίου, διαβιβάζει στο Δ.Σ. του ΕΚΚΕ τις υποβληθεί- 
σες προτάσεις αξιολογημένες κατά σειρά σπουδαιότητας. 
Το Δ.Σ., μέχρι τέλους του έτους, επιλέγει μεταξύ των προ¬ 
τάσεων όλων των Ινστιτούτων τα ερευνητικά προγράμ¬ 
ματα που θα εκτελεσθούν από το ΕΚΚΕ κατά το επόμενο 
έτος, εκτιμώντας το βαθμό σπουδαιότητάς τους, το κό¬ 
στος τους σε σχέση με τις δυνατότητες του ΕΚΚΕ και την 
ανάγκη κατά το δυνατόν ενίσχυσης των ερευνητικών του 
δραστηριοτήτων που δεν χρηματοδοτούνται επαρκώς από 
άλλες πηγές. 

4. Το Δ.Σ. του ΕΚΚΕ υποχρεούται να υποβάλλει τις προ¬ 
τάσεις του για τα ερευνητικά προγράμματά του που αφο¬ 
ρούν τις δημόσιες επενδύσεις μέχρι και το τέλος Μαΐου 
κάθε χρόνου στο Υπουργείο Βιομηχανίας, Ενέργειας και 
Τεχνολογίας (Γενική Γραμματεία Έρευνας και Τεχνολο¬ 


γίας - ΓΓΕΤ), ύστερα από γνώμη του Επιστημονικού I υμ* 
βουλίου του ΕΚΚΕ. 

'Αρθρο 19 

Οργάνωση και Εκτέλεση 
Ερευνητικών - Αναπτυξιακών Προγραμμάτων 

1. Έργο των ερευνητών είναι η οργάνωση και εκτέλεση 
των ερευνητικών προγραμμάτων και έργων. Έργο των ει¬ 
δικών λειτουργικών επιστημόνων είναι η συμμετοχή σε 
έργα επιστημονικής έρευνας και η υποστήριξη ειδικών τε¬ 
χνολογικών δραστηριοτήτων. Το λοιπό τεχνικό προσωπικό 
εκτελεί ειδικές επιστημονικές και τεχνικές εργασίες για 
την υποστήριξη της έρευνας, την ανάπτυξη της τεχνολο¬ 
γίας και την προσφορά υπηρεσιών προς τρίτους. 

2. Το ερευνητικά προσωπικό του Κέντρου, που απασχο¬ 
λείται πέραν από τα τρέχοντα ερευνητικά του καθήκοντα, 
κάθώς και το λοιπά προσωπικό που απασχολείται πέρα 
από τα καθήκοντά του και το κανονικό ωράριο εργασίας σε 
ερευνητικά - αναπτυξιακά προγράμματα, που χρηματοδο¬ 
τούνται ή συγχρηματοδοτούνται από τρίτους, μπορεί να 
λαμβάνει μετά απά εισήγηση του επιστημονικού υπευθύ¬ 
νου και απόφαση του Δ.Σ. του ΕΚΚΕ, που κοινοποιείται 
στο εποπτεύον Υπουργείο, πρόσθετη αμοιβή επί των ακα¬ 
θαρίστων αποδοχών του, η οποία καθορίζεται μέσα στα 
πλαίσια, τους όρους και τις προϋποθέσεις που διαμορφώ¬ 
νονται με απόφαση του Γενικού Γραμματέα Έρευνας και 
Τεχνολογίας. 

Σε καμμία περίπτωση και για κανένα λόγο ή αμοιβή που 
λαμβάνεται δεν μπορεί να υπερβαίνει το σύνολο των τα¬ 
κτικών αποδοχών του ενδιαφερόμενου ερευνητή* ή υπαλ¬ 
λήλου σε ετήσια βάση. 

Για να εγκριθεί η επιπλέον αμοιβή και το μέγιστο ποσο¬ 
στό επί των τακτικών αποδοχών, θα πρέπει να υπάρξει τε¬ 
κμηριωμένη έκθεση του επιστημονικού υπευθύνου: 

α) Για το είδος, την έκταση και την πληρότητα της ερευ¬ 
νητικής απασχόλησης καθώς και της εντός του ωραρίου 
απασχόλησης του προσωπικού και 

β) Για το είδος και την έκταση της απασχόλησης του 
προσωπικού στα ερευνητικά - αναπτυξιακά προγράμματα 
που χρηματοδοτούνται από τρίτους. Η έκθεση αυτή εγκρί- 
νεται από το Δ.Σ. του Κέντρου. 

Άρθρο 20 

Διαδικασία Κατάρτισης 
Ερευνητικών Προγραμμάτων - Πλαισίου 

1. Προτάσεις πλαισίου γιο τις ερευνητικές δραστηριό¬ 
τητες κάθε Ινστιτούτου υποβάλλονται απά τους ερευνη¬ 
τές και τους ειδικούς λειτουργικούς επιστήμονες (ΕΛΕ) 
στο Διευθυντή του Ινστιτούτου, ο οποίος τις υποβάλλει 
στα Επιστημονικά Γνωμοδοτικά Συμβούλια των αρμοδίων 
Ινστιτούτων προκειμένου να εκφράσουν γνώμη. Το Επι¬ 
στημονικά Γνωμοδοτικά Συμβούλιο προτείνει τομείς 
ερευνητικών και αναπτυξιακών δραστηριοτήτων για το συ¬ 
γκεκριμένο έτος. Οι προτάσεις περιέχουν το αντικεί¬ 
μενο της έρευνας, επιακόπιση γνωστικού πεδίου, προτει- 
νόμενη εκτέλεση (μεθοδολογία, χρονοδιάγραμμα, προϋ¬ 
πολογισμός), βιβλιογραφία, σύνθεση ερευνητικής ομάδας 
και βιογραφικά στοιχεία. Το Επιστημονικό Γνωμοδοτικά 
Συμβούλιο εκφράζει τη γνώμη του στο Διευθυντή του Ιν¬ 
στιτούτου, ο οποίος στη συνέχεια εισηγείται στο Δ.Σ. του 
Κέντρου. Το Δ.Σ. συγκεντρώνει όλες τις προτάσεις πλάι- 

σίου των Ινστιτούτων, αποφασίζει για τη σκοπιμδτητά τους 
και διαμορφώνει την τελική πρόταση που υποβάλλει προς 
έγκριση στο εποπτεύον Υπουργείο (Γενική Γραμματεία 
Έρευνας και Τεχνολογίας). 

Στις προτάσεις εμπεριέχονται τα ερευνητικά - αναπτυ¬ 
ξιακά προγράμματα και οι υπεύθυνοι των ερευνητικών έρ¬ 
γων. Η υποβολή προς έγκριση των προγραμμάτων των 
ερευνητικών και των αναπτυξιακών προγραμμάτων γίνεται 
τουλάχιστον δύο μήνες πριν από την υποβολή της πρότα¬ 
σης του Κέντρου για χρηματοδότηση στο εποπτεύον 
Υπουργείο (Γενική Γραμματεία Έρευνας και Τεχνολο¬ 
γίας). 

2. Μικρά έργα για έκτακτες ανάγκες, μικρής διάρκειας 
και περιορισμένου κόστους μπορούν να ανατεθούν απευ¬ 
θείας από τον Δ/ντή του Ινστιτούτου. 

3. Σε περίπτωση που στην εκτέλεση του προγράμματος 
εμπλέκονται περισσότερα από ένα Ινστιτούτα, η τελική 
έγκριση παρέχεται από το Δ.Σ. του Κέντρου. 

4. Η χρηματοδότηση των προγραμμάτων - πλαισίου γί¬ 
νεται από τον Προϋπολογισμό Δημοσίων Επενδύσεων, τα 
αποθεματικά του Ειδικού Λογαριασμού ή και άλλες πηγές. 

Αρθρο 21 

Διαδικασία Ερευνητικών Προτάσεων που χρηματοδοτού¬ 
νται ή 

συγχρηματοδοτούνται από Τρίτους 

1. Οι ερευνητές μπορούν στα πλαίσια της διαμορφωμέ¬ 
νης πολιτικής του Ινστιτούτου να αναπτύσσουν πρωτοβου¬ 
λίες και να προβαίνουν σε διαπραγματεύσεις για τον σχε- 
διασμό ερευνητικών προγραμμάτων και έργων που χρημα¬ 
τοδοτούνται ή συγχρηματοδοτούνται από άλλους φορείς 
(Κοινοτικά Προγράμματα, Προγράμματα άλλων διεθνών 
φορέων, Προγράμματα και μελέτες για λογαριασμό τρίτων 
κ.λπ.). Οι ειδικοί λειτουργικοί επιστήμονες μπορούν στα 
πλαίσια της διαμορφωμένης πολιτικής του Ινστιτούτου να 
αναπτύσσουν πρωτοβουλίες και να προβαίνουν σε δια¬ 
πραγματεύσεις για τον συντονισμό και την εκτέλεση τεχνι¬ 
κών μελετών και έργων και να συμμετέχουν στην εκτέ¬ 
λεση των ερευνητικών προγραμμάτων και έργων, που χρη¬ 
ματοδοτούνται ή συγχρηματοδοτούνται από άλλους φο¬ 
ρείς. Το Κέντρο υποστηρίζει τις προσπάθειες αυτές με τις 
υπηρεσίες ερευνητικές υποστήριξης. 

2. Βασική προϋπόθεση για εξωτερική χρηματοδότηση 
είναι η συμβατότητα του αντικειμένου της έρευνας με 
τους στόχους του εγκεκριμένου προγράμματος και με τη 
γενικότερη ερευνητική πολιτική του ΕΚΚΕ. 

3. Οι συμβάσεις εκτέλεσης των ερευνητικών προγραμ¬ 
μάτων και έργων υπογράφονται από τον Διευθυντή του 
Κέντρου. Ο Ερευνητής - επιστημονικός υπεύθυνος έχει 
την ευθύνη της επιστημονικής παρακολούθησης του έρ¬ 
γου, της υλοποίησής του και της διάθεσης των κονδυλίων 
της χρηματοδότησης υπό την εποπτεία του Διευθυντή του 
Ινστιτούτου, ο οποίος μεριμνά για την ομαλή και απρόσκο¬ 
πτη διεξαγωγή του προγράμματος, σύμφωνα με τις προϋ¬ 
ποθέσεις που ορίζονται στο παρόν άρθρο. 

4. Προκειμένου για έρευνα που δεν εμπίπτει στο εγκε¬ 
κριμένο πρόγραμμα του Ινστιτούτου, οι αιτήσεις εξετάζο-. 
νται από το Επιστημονικό Γνωμοδοτικό Συμβούλιο και το 
Διευθυντή Ινστιτούτου, ο οποίος εισηγείται στο Δ.Σ. του 
Κέντρου. 


5. Ο τρόπος ανάληψης, εκτέλεσης και παράδοσης των 
αποτελεσμάτων των προγραμμάτων και έργων διέπεται 
απά τους κανόνες της εκάστοτε σύμβασης. 

8. Η οικονομική διαχείριση των προγραμμάτων αυτών γί¬ 
νεται μέσω του ειδικού λογαριασμού του ΕΚΚΕ 

'Αρθρο 22 

Αρμοδιότητες και καθήκοντα Υπευθύνου Προγράμματος 

1. Ο Υπεύθυνος ερευνητικού - αναπτυξιακού προγράμ¬ 
ματος μεριμνά για την καλή και απρόσκοπτη εκτέλεση του 
προγράμματος, για την εκτέλεση των επί μέρους έργων, 
την τήρηση του χρονοδιαγράμματος, την ανάλωση εγκε¬ 
κριμένων κονδυλίων και τη λήψη μέτρων για την αντιμετώ¬ 
πιση τυχόν προβλημάτων που εμφανίζονται κατά την 
εκτέλεση του προγράμματος. 

2. Καλεί τακτικό τους υπευθύνους των επί μέρους έρ¬ 
γων ή το σύνολο των συμμετεχόντων στο πρόγραμμα για 
να εξετάσουν την πορεία εκτέλεσης του προγράμματος, 
ενημερώνοντας συγχρόνως γραπτά τον Δ/ντή του Ιντι- 
στούτου. 

3. Μεριμνά για τη σύνταξη λεπτομερούς και πλήρους, 
ενδιάμεσης ή τελικής, έκθεσης, όπου αναφέρονται τα 
επιτεύγματα, τυχόν προβλήματα, ο βαθμός επιτυχίας, κα¬ 
θώς και τυχόν αποκλίσεις από τις αρχικές προδιαγραφές. 
Η έκθεση αυτή υποβάλλεται στο Διευθυντή του Ινστιτού¬ 
του προκειμένου να περιληφθεί στον επιστημονικό και οι¬ 
κονομικό απολογισμό του Ινστιτούτου και κοινοποιείται 
στο Διευθυντή του Κέντρου. 

Άρθρο 23 

Πρόσβαση στα στοιχεία της έρευνας 

1. Μέλος που συμμετείχε στο πρόγραμμα και αποχώ¬ 
ρησε, έχει το δικαίωμα πρόσβασης στο τμήμα του υλικού, 
στη δημιουργία του οποίου έλαβε μέρος μέχρι την ημέρα 
της αποχώρησής του. 

2. Μετά την περάτωση της έρευνας και τη δημοσιοποί¬ 
ησή της τα στοιχεία είναι στη διάθεση των ενδιαφερομέ¬ 
νων ερευνητών. Το ίδιο ισχύει και σε περίπτωση μη δημο¬ 
σίευσης της έρευνας μετά παρέλευση διετίας από την 
ολοκλήρωση ή διακοπή της. Για το σκοπό αυτό ο ενδιαφε¬ 
ρόμενος υποβάλλει αίτηση στο Δ.Σ. του Κέντρου, στην 
οποία θα αναφέρεται ο λόγος για τον οποίο ζητά τα στοι¬ 
χεία και θα παρέχεται διαβεβαίωση άτι θα τηρηθεί η δεο¬ 
ντολογία με αναφορά σε όσους συμμετείχαν στην εκτέ¬ 
λεση της έρευνας και στη συλλογή στοιχείων. Προκειμέ¬ 
νου να εγκρίνει το Δ.Σ. τη χορήγηση των στοιχείων ζητά 
την γνώμη του Επιστημονικού Υπευθύνου της Έρευ¬ 
νας. 

3. Προκειμένου εξωτερικοί χρήστες και νόμιμα πρό¬ 
σωπα να έχουν πρόσβαση στα στοιχεία της έρευνας, απαι¬ 
τείται η από μέρους τους καταβολή ποσού και προσδιορί¬ 
ζεται από το Δ.Σ., λαμβανομένου υπόψη του κόστους της 
έρευνας και του είδους των στοιχείων. 

Κεφάλαιο VII 

. Προσωπικό 

Αρθρο 24 

Προσλήψεις - απολύσεις 

1. Η πρόσληψη του ερευνητικού προσωπικού, μονίμου ή 
με θητεία, και του ειδικού λειτουργικού προσωπικού του 

ΕΚΚΕ γίνεται ούμφωνα με τις διατάξεις του Νόμου 
1514/85 και του Π.Δ. 342/86. 

2. Η πρόσληψη διοικητικού, τεχνικού και βοηθητικού 
προσωπικού γίνεται σύμφωνα με τις ισχύουσες διατάξεις 
που διέπουν τα ΝΠΔΔ. 

3. Οι λόγοι και η διαδικασία λύσης της σύμβασης και της 
εργασιακής σχέσης του προσωπικού καθορίζονται από 
την εκάστοτε ισχύουσα νομοθεσία για τα ΝΠΔΔ. 

Άρθρο 25 

Κρίσεις και προαγωγές 46 

1. Η διαδικασία κρίσης και προαγωγής του μόνιμου προ¬ 
σωπικού του ΕΚΚΕ καθώς και η αξιολόγηση των ουσιαστι¬ 
κών προσόντων του καθορίζεται από την εκάστοτε ισχΰ- 
ουσα νομοθεσία για τα ΝΠΔΔ. 

2. Η διαδικασία κρίσης ή προαγωγής του προσωπικού με 
σχέση εργασίας Ιδιωτικού Δικαίου, καθορίζεται από την 
ισχύουσα για το επί συμβάσει προσωπικό νομοθεσία και 
από τις συλλογικές συμβάσεις εργασίας του προσωπικού 
αυτού. 

3. Η διαδικασία κρίσης και προαγωγής του ερευνητικού 
προσωπικού, μονίμου ή επί θητεία, και του ειδικού λει¬ 
τουργικού προσωπικού γίνεται σύμφωνα με τις διατάξεις 
του Ν. 1514/85 και του Π.Δ. 342/86 του ΕΚΚΕ. 

4. Οι λεπτομέρειες της διαδικασίας των κρίσεων του 
ερευνητικού προσωπικού και των ειδικών λειτουργικών 
επιστημόνων (ΕΛΕ) ορίζονται ως εξής: 

α. Το πρώτο δεκαήμερο του Ιανουάριου εκάστου έτους 
συγκροτούνται οι επιτροπές κρίσης ερευνητών και ειδικών 
λειτουργικών επιστημόνων με τη διαδικασία του άρθρου 
16 του Ν. 1514/85, του άρθρου 46 του Ν. 2000/91 και 
του άρθρου 19 του Π.Δ. 342/86. Οι πίνακες των επιτρο¬ 
πών διαβιβάζονται στους Δ/ντές των οικείων Ινστιτούτων 
και κοινοποιούνται στο Δ/ντή του Κέντρου. Ο πρόεδρος 
εκάστης επιτροπής κρίσης ενημερώνει εγγράφως τα μέλη 
της επιτροπής (τακτικά και αναπληρωματικά) σχετικά με 
τον ορισμό τους, τη διαδικασία και τη νομοθεσία που διέ- 
πει τις κρίσεις καθώς και την ημερομηνία στην οποία θα 
λάβουν χώρα οι τελικές συνεδριάσεις. Αφού τα μέλη της 
επιτροπής αποδεχθούν εγγράφως το διορισμό τους, ο 
προέδρος της επιτροπής καταρτίζει τον οριστικό πίνακα 
των μελών της, το οποίο γνωστοποιεί στον Διευθυντή του 
Κέντρου και προχωρεί στη διαδικασία της κρίσης συγκα- 
λώντας την επιτροπή για τελική συνεδρίαση σε τακτή προ¬ 
θεσμία. Ο Διευθυντής του Ινστιτούτου είναι εισηγητής της 
οικείας επιτροπής κρίσης. Γραμματέας της επιτροπής 
ορίζεται υπάλληλος του Ινστιτούτου ή του Κέντρου. 

β. Το αργότερο μέχρι 31 Ιανουαρίου κάθε έτους υπο¬ 
βάλλονται στη Διεύθυνση Διοικητικού πρωτοκολλημένες 
αιτήσεις των προς κρίση ερευνητών και ειδικών λειτουργι¬ 
κών επιστημόνων μαζί με πλήρες βιογραφικό σημείωμα, 
αντίγραφα πτυχίων, τίτλων σπουδών και αντιτύπων των 
επιστημονικών δημοσιευμάτων και κάθε άλλο στοιχείο, 
που θεωρεί αναγκαίο ο κρινόμενος, σε τόσα αντίγραφα 
όσα είναι τα μέλη της επιτροπής κρίσης. Τα βιογραφικά 
σημειώματα και τα αντίτυπα των επιστημονικών δημοσιεύ¬ 
σεων αποστέλλονται στον πρόεδρο της επιτροπής κρίσης 
ο οποίος ορίζει μέχρι την 31η Μαρτίου μία συνεδρίαση 
κατά την οποία καλούνται οι υποψήφιοι για συνέντευξη. 
Μέχρι τις 30 Απριλίου του ιδίου χρόνου ο προς κρίση ερευ¬ 
νητής ή ειδικός λειτουργικός επιστήμονας λαμβάνει την 
γραπτή έκθεση του εισηγητή. Επί του περιεχομένου της 


εισηγητικής έκθεσης ο κρινόμενος μπορεί να υποβάλει 
υπόμνημα ή να ζητήσει νέα συνέντευξη πριν από την τε¬ 
λική συνεδρίαση, που ορίζεται μέσα στην προθεσμία της 
παρ. 5 του άρθρου 16 του Ν. 1514/85. Η επιτροπή κρίσης 
δικαιούται να καλέσει τον υποψήφιο σε νέα συνέντευξη 
οποτεδήποτε, προκειμένου να διαμορφώσει τη γνώμη 
της- 

γ. Η απόφαση της επιτροπής κρίσης υποβάλλεται στο 
Δ.Σ. του Κέντρου και είναι δεσμευτική, εάν έχει ληφθεί με 
πλειοψηφία τουλάχιστον των 4/5 των μελών της, αν πρό¬ 
κειται για διορισμό ή προαγωγή σε θέσεις ερευνητών Α' ή 
Β’ βαθμίδας, ή με απλή πλειοψηφία, αν πρόκειται για διο¬ 
ρισμό ή προαγωγή σε θέσεις ερευνητών Π ή Δ’ βαθμίδας. 
Σε περίπτωση θετικής απόφασης με απλή πλειοψηφία για 
ερευνητές των βαθμίδων Α' ή Β' η κρίση επαναλαμβάνεται 
μετά παρέλευση ενός έτους. Η Διεύθυνση Διοικητικού του 
ΕΚΚΕ υποχρεούται να γνωστοποιήσει το τελικό πρακτικό 
της επιτροπής στον κρινόμενο μέσα στο μήνα Ιούνιο του 
ιδίου χρόνου. 

Άρθρο 26 
Ώρες εργασίας 

1. Το τακτικό και επί συμβάσει προσωπικό του ΕΚΚΕ, 
υποχρεούται να προσέρχεται ανελλιπώς στις εγκαταστά¬ 
σεις του Κέντρου στην κανονική ώρα και παρέχει τις υπη¬ 
ρεσίες του μέχρι την ώρα λήξης του ωραρίου ακολουθώ¬ 
ντας το ωράριο που προβλέπει η Εργατική Νομοθεσία 
προσαρμοσμένο στις λειτουργικές ιδιαιτερότητες του Κέ¬ 
ντρου. 

2. Ειδικά για τους ερευνητές, τους λειτουργικούς επι¬ 
στήμονες και όσους από το επιστημονικό προσωπικό του 
κέντρου συμμετέχουν κύρια στην εκτέλεση ερευνητικών 
προγραμμάτων, το ωράριο εργάσιας μπορεί να προσαρμό¬ 
ζεται, σύμφωνα με το Ν. 1514/85, στις ειδικές ανάγκες 
των ερευνητικών προγραμμάτων. Γιά την τήρηση του ωρα¬ 
ρίου είναι υπεύθυνος ο Δ/ντής Ινστιτούτου. Το προσωπικό 
αυτό δεν δικαιούται να λαμβάνει υπερωριακή αποζημίωση. 
Η απασχόληση του προσωπικού, πέρα από τα τρέχοντα 
ερευνητικό του καθήκοντα, για τις ανάγκες των ανταγωνι¬ 
στικών και χρηματοδοτούμενων από τρίτους ερευνητικών 
προγραμμάτων δεν θεωρείται υπερωριακή απασχόληση 
και η πρόσθετη αμοιβή που προβλέπεται στην παρ. 2 του 
άρθρου 1Θ του παρόντος, δεν αποτελεί αποζημίωση για 
εκτέλεση υπερωριακής εργασίας. 

3. Η προσαρμογή του ωραρίου στις ανάγκες διεξαγωγής 
των προγραμμάτων σε καμμία περίπτωση δεν πρέπει να 
οδηγεί σε μείωση του συνολικού ελάχιστου χρόνου εργα¬ 
σίας σε εβδομαδιαία βάση. Αποκλίσεις από το κανονικό 
ωράριο θα πρέπει να είναι πλήρως αιτιολογημένες και δεν 
αποτελούν πάγια ρύθμιση, αλλά μπορούν να καθορίζονται 
με απόφαση του Διευθυντή του Ινστιτούτου. 

Άρθρο 27 

Τόπος Εργασίας - απασχόληση εκτός ΕΚΚΕ 

1. βς τόπος εργασίας θεωρούνται οι εγκαταστάσεις του 
Κέντρου, στις οποίες απασχολείται ο εργαζόμενος. Σε πε¬ 
ρίπτωση που ζητηθεί προσφορά υπηρεσιών του σε τόπο 
εκτός εγκαταστάσεων, όπου αναπτύσσει δραστηριότητα 
το Κέντρο, ο εργαζόμενος είναι υποχρεωμένος να τις προ¬ 
σφέρει, εκτός εάν υπάρχουν σοβαροί λόγοι που τον εμπο¬ 
δίζουν, οπότε μπορεί να προσφύγει στο Δ.Σ. το οποίο 
αποφασίζει σχετικά. 



ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


2163 


2. Σε εξαιρετικές περιπτώσεις είναι δυνατή η παροχή 
έργου σε τρίτους ή απασχόληση εκτός ΕΚΚΕ με έγκριση 
του Δ.Σ., ύστερα από αίτηση του ενδιαφερόμενος στην 
οποία αναφέρεται αναλυτικά η φύση της εξωτερικής απα¬ 
σχόλησης και τεκμηριώνεται η μη ανταγωνιστικότητα της 
προς τους σκοπούς και τις δραστηριότητες του Κέ¬ 
ντρου. 

3. Η εντός του κανονικού ωραρίου απουσία των εργαζο¬ 
μένων δεν επιτρέπεται χωρίς ειδική άδεια. 

4. Οποιαδήποτε σχέση εργασίας δημοσίου ή ιδιωτικού 
δικαίου, ή ενασχόληση σε επιχειρήσεις ή αμοιβόμενα 
ερευνητικά προγράμματα άλλων φορέων, για την οποία 
δεν έχει δοθεί η έγκριση του Δ.Σ. σύμφωνα με την ισχύ- 
ουσα νομοθεσία, αποτελεί πειθαρχικό παράπτωμα και 
αντιμετωπίζει αναλόγως. 

Αρθρο 28 
Παροχή στοιχείων 

Το προσωπικό υποχρεούται να γνωρίζει στην Υπηρεσία 
τα ατομικά και οικογενειακά του στοιχεία, κάθε μεταβολή 
που επέρχεται στην προσωπική του κατάσταση, καθώς και 
τις αμοιβές που εισπράττει από τη συμμετοχή του σε συλ¬ 
λογικά όργανα, σύμφωνα με τις διατάξεις του άρθρου 2 
του Ν. 1256/82. 

Αρθρο 29 

Καθήκοντα Προσωπικού 

Κάθε υπάλληλος του ΕΚΚΕ εκτελεί τα υπηρεσιακά του 
καθήκοντα, καθώς και όλες τις συναφείς εργασίες που 
του ανατίθενται και που αντιστοιχούν στον κλάδο ή στην 
ειδικότητά του. Δεν επιτρέπεται η απασχόληση του υπαλ¬ 
λήλου σε δραστηριότητες που δεν καλύπτουν υπηρεσια¬ 
κές και λειτουργικές ανάγκες του Κέντρου. 

Αρθρο 30 
Τοποθέτηση 

Η τοποθέτηση του προσωπικού στις οργανικές μονάδες 
του ΕΚΚΕ γίνεται με απόφαση του Δ.Σ., ύστερα από εισή¬ 
γηση του Διευθυντή του Κέντρου. 

Αρθρο 31 
Μετακίνηση 

Μετακίνηση του προσωπικού λόγω υπηρεσιακών ανα¬ 
γκών εντός και εκτός των λειτουργικών μονάδων του Κέ¬ 
ντρου ενεργείται με την προϋπόθεση ότι στο προσωπικό 
ανατίθεται όμοια ή παρεμφερή προς την ειδικότητά του 
καθήκοντα. Ειδικότερα: 

α) Μετακίνηση μέσα στο ινστιτούτο ή στην Διεύθυνση 
ενεργείται με απόφαση του Διευθυντή του Ινστιτούτου ή 
του προϊσταμένου της Διεύθυνσης, αφού ερωτηθεί ο εν¬ 
διαφερόμενος και οι υπεύθυνοι των προγραμμάτων, στα 
οποία θα απασχοληθεί. 

β) Μετακίνηση από μία οργανική μονάδα του ΕΚΚΕ σε 
άλλη ενεργείται με αιτιολογημένη απόφαση του Δ.Σ. του 
Κέντρου ύστερα από πρόταση του Διευθυντή του Ινστι¬ 
τούτου ή του προϊσταμένου της Διεύθυνσης, αφού ερωτη¬ 
θεί ο ενδιαφερόμενος και οι υπεύθυνοι των προγραμμά¬ 
των στα οποία θα απασχοληθεί. Ειδικά για τους ερευνητές 
και τους ειδικούς λειτουργικούς επιστήμονες, η μονάδα 


υποδοχής θα πρέπει να καλύπτει το γνωστικό τους αντι¬ 
κείμενο. 

Σε όλες τις περιπτώσεις ενηρώνονται και εκφράζουν 
γνώμη τα Επιστημονικά Γνωμσδοτικά Συμβούλια και των 
δύο ενδιαφερομένων Ινστιτούτων. 

Μετακίνηση σύμφωνα με τα παραπάνω υπό (α) και (β) 
προβλεπόμενο διενεργείται μετά από εξέταση σχετικής 
αίτησης του ενδιαφερόμενοί) υπαλλήλου, επαρκώς τε¬ 
κμηριωμένης. 

Αρθρο 32 
Αποσπάσεις 

Επιτρέπεται απόσπαση, για ορισμένο χρονικό διάστημα, 
των ερευνητικών ειδικών λειτουργικών επιστημόνων, τε¬ 
χνικών και διοικητικών υπαλλήλων, σε άλλο εθνικό ερευ¬ 
νητικό κέντρο, ή ακαδημαϊκό κέντρο, ανεξάρτητο ινστι¬ 
τούτο ή ακαδημαϊκό ινστιτούτο. Η απόσπαση ενεργείται 
για λόγους εύρυθμης και αποτελεσματικής εκτέλεσης της 
έρευνας ή ορθολογικής αξιοποίησης του ερευνητικού 
προσωπικού και των εγκαταστάσεων ή ύστερα από αίτηση 
του αποσπώμενου με απόφαση του Υπουργού Βιομηχα¬ 
νίας, Ενέργειας και Τεχνολογίας, ύστερα από σύμφωνη 
γνώμη του Δ.Σ. των Κέντρων ή του Διευθυντή των Ινστι¬ 
τούτων. Σε κάθε περίπτωση συνεκτιμώνται τα οικογε¬ 
νειακά στοιχεία του υπαλλήλου. 

Πέραν του ανωτέρω, επιτρέπεται απόσπαση των υπαλ¬ 
λήλων του Κέντρου σε φορείς του Δημόσιου Τομέα, σύμ¬ 
φωνα με την ισχύουσα για τα ΝΠΔΔ νομοθεσία. 

Άρθρο 33 

Συμπεριφορά του προσωπικού 

1. Το προσωπικό του ΕΚΚΕ, πρέπει να συμπεριφέρεται 
προς τους συναφέλφους του με τον προσήκοντα σεβασμό 
και να επιδεικνύει πνεύμα συνεργασίας. 

2. Οι εργαζόμενοι είναι υποχρεωμένοι να διατηρούν κα¬ 
θαρούς τους χώρους εργασίας τους, να διατηρούν σε καλή 
κατάσταση τα μηχανήματα και τα όργανα που χρησιμο¬ 
ποιούν και να τηρούν αυστηρά όλα τα προβλεπόμενα μέ¬ 
τρα ατομικής και γενικής προστασίας και ασφάλειας. 

3. Για κάθε υπηρεσιακό ζήτημα, που αφορά, το προσω¬ 
πικό αναφέρεται στον προϊστάμενό του. Όταν υπάρχει 
επείγουσα ανάγκη ή ειδικές συνθήκες ή έχουν περάσει 
δέκα ημέρες χωρίς να πάρει απάντηση στην αναφορά του, 
έχει δικαίωμα να απευθυνθεί στην ιεραρχικώς ανώτερη 
προϊσταμένη αρχή. 

Άρθρο 34 

Υποχρεώσεις επιμέλειας, υπακοής, 
εχεμύθειας και αποδοτικότητας 

Το προσωπικό του ΕΚΚΕ έχει την υποχρέωση: 

1. Να καταβάλλει κάθε δυνατή επιμέλεια κατά την εκτέ¬ 
λεση της υπηρεσίας του και να προσφέρει ανεπιφύλακτα 
τις γνώσεις και την εμπειρία του, συμβάλλοντας με κάθε 
τρόπο στην αύξηση της απόδοσης και της κοινωνικής χρη¬ 
σιμότητας του Κέντρου. Να εκτελεί τις προφορικές και 
γραπτές εντολές των προϊσταμένων του. 

Σε περίπτωση που οι εντολές που του δίνονται είναι 
αντίθετες με τις ισχύουσες διατάξεις και τις γενικές οδη¬ 
γίες, έχει δικαίωμα να το επισημάνει στον ιεραρχικά προϊ¬ 
στάμενό του, αλλά όταν δεχτεί και δεύτερη έγγραφη 
εντολή, είναι υποχρεωμένο να την εκτελέσει χωρίς καθυ- 

στέρηση προχωρώντας παράλληλα σε έγγραφη ανα¬ 
φορά. 

2. Να μην καταστρέφει ή εξαφανίζει υπηρεσιακά έγ¬ 
γραφα ή στοιχεία και να μη τα χρησιμοποιεί, χωρίς έγκριση 
και για ιδιοτελείς σκοπούς. Επίσης να τηρεί εχεμύθεια 
σχετικά με εμπιστευτικές δραστηριότητες του ΕΚΚΕ ή 
δραστηριότητες και η γνωστοποίησή τους μπορεί να προ- 
καλέσει βλάβη των συμφερόντων του Κέντρου. 

3. Να διαφυλάσσει τις εγκαταστάσεις και τον εξοπλι¬ 
σμό, να αποφεύγει κάθε σπατάλη υλικών και να φροντίζει 
για τον περιορισμό των λειτουργικών εξόδων του ΕΚΚΕ. 

4. Να προστατεύει τα συμφέροντα του Κέντρου και να 
συμβάλλει στην τήρηση της τάξης και ασφάλειας στις 
εγκαταστάσεις. Να αποφεύγει και να προλαμβάνει κάθε 
εμπόδιο στην ομαλή λειτουργία της υπηρεσίας και να μη 
προξενεί βλάβες ή ζημίες στις εγκαταστάσεις. 

5. Να γνωρίζει και να τηρεί αυστηρά τους κανονισμούς 
ασφάλειας των εγκαταστάσεων. 

6. Να γνωρίζει και να τηρεί τον παρόντα κανονισμό λει¬ 
τουργίας του ΕΚΚΕ. 

7. Σε περίπτωση που διαπιστώσει τη μη τήρηση των πα¬ 
ραπάνω υποχρεώσεων από το προσωπικό, ο εργαζόμενος 
αναφέρεται κατευθείαν στον Δ/ντή Ινστιτούτου ή του Κέ¬ 
ντρου, αφού ενημερώσει προηγουμένως τον άμεσο προϊ¬ 
στάμενο. 

Άρθρο 35 

Αστική ευθύνη προσωπικού 

Το προσωπικό ευθύνεται έναντι του Κέντρου για κάθε 
ζημιά, που προξένησε από δόλο ή βαρειά αμέλεια, κατά 
την εκτέλεση των καθηκόντων του. 

Άρθρο 36 

Πειθαρχικά 

1. Η πειθαρχική εξουσία ασκείται στο προσωπικό του 
Κέντρου, σύμφωνα με τις ισχύουσες διατάξεις για τα 
ΝΠΔΔ. 

2. Κάθε παράβαση του υπηρεσιακού καθήκοντος με 
υπαίτια πράξη ή παράλειψη, που είναι δυνατόν να καταλο- 
γισθεί, είναι πειθαρχικό παράπτωμα. 

3. Το Υπηρεσιακό καθήκον προσδιορίζεται από: 

α. Τις διατάξεις του Π.Δ. 611/77 «Υπαλληλικός Κώδιξ», 
όπως αυτές έχουν τροποποιηθεί και συμπληρωθεί μετα¬ 
γενέστερα, καθώς και όσες διατάξεις, εγκυκλίους και 
οδηγίες ισχύουν κάθε φορά. 

β. Τις σχετικές διατάξεις του παρόντος εσωτερικού κα¬ 
νονισμού. 

γ. Τις υποχρεώσεις που προκύπτουν από τις συμβάσεις 
εργασίας. 

4. Η δίωξη πειθαρχικού παραπτώματος του εργαζόμε¬ 
νου αποτελεί υποχρέωση των αρμοδίων προϊσταμένων 
του. 

5. Εξαιρούνται παραπτώματα που δικαιολογούν την 
ποινή της επίπληξης, η δίωξη των οποίων εναπόκειται 
στην διακριτική ευχέρεια των πειθαρχικώς αρμοδίων προϊ¬ 
σταμένων. Στην περίπτωση αυτή οι αρμόδιοι πειθαρχικώς 
προϊστάμενοι λαμβάνουν υπόψη τους το γενικότερο συμ¬ 


φέρον της Υπηρεσίας και τη συνολικήδιαγωγή του εργα¬ 
ζόμενου. 

Άρθρο 37 

Αποζημίωση λόγω υπερωριακής, ημεραργιακής 
και νυχτερινής απασχόλησης 

Οι εργαζόμενοι στο ΕΚΚΕ που παρέχουν υπερωριακή, 
ημεραργιακή και νυχτερινή εργασία, δικαιούνται αποζημί¬ 
ωση σύμφωνα με τις ισχύουσες διατάξεις που διέπουν τα 
ΝΠΔΔ, με την επιφύλαξη των πρσβλεπομένων στο άρθρο 
26 του παρόντος. 

Αρθρο 38 

Οδοιπορικά εντός και εκτός έδρας 

1. Οι εργαζόμενοι στο ΕΚΚΕ δικαιούνται σε κάθε εντός 
έδρας μετακίνησή τους για εκτέλεση υπηρεσίας τα προ- 
βλεπόμενα στις ισχύουσες διατάξεις οδοιπορικά έξοδα 
(αντίτιμο εισιτηρίου ή κάρτα ελεύθερης διαδρομής). 

2. Οι μετακινούμενοι για εκτέλεση υπηρεσίες εκτός 
έδρας δικαιούνται τα προβλεπόμενα στις ισχύουσες δια¬ 
τάξεις, οδοιπορικά έξοδα και ημερήσια αποζημίωση. 

Άρθρο 39 

Μετακινήσεις προσωπικού σε αποστολές 

1. Αποστολές μικρής διάρκειας: Οι μικρής διάρκειας 
(μέχρι 3 μήνες) μετακινήσεις προσωπικού σε αποστολές 
που αφορούν οε επιστημονικές και υπηρεσιακές ανάγκες 
του Ινστιτούτου (επιστημονικά συνέδρια, διαλέξεις, εκπαί¬ 
δευση σε τεχνικά θέματα, συνεργασίες κ.λπ.) εγκρίνονται 
από το Διοικητικό Συμβούλιο του Κέντρου, ύστερα από ει¬ 
σήγηση του Διευθυντή του Ινστιτούτου και πρόταση του 
υπεύθυνου του προγράμματος. Το Δ.Σ, μπορεί να εκχω¬ 
ρήσει την αρμοδιότητα αυτή στον Δ/ντή του Κέντρου. Οι 
μετακινήσεις καλύπτονται από τις εγκεκριμένες κατά το 
χρόνο πραγματοποίησης της μετακίνησης πιστώσεις του 
Τακτικού Προϋπολογισμού και του Προϋπολογισμού Δη¬ 
μοσίων Επενδύσεων, εφόσον δεν υφίσταται χρηματοδό¬ 
τηση της μετακίνησης από όλλη πηγή. Η ημερήσια αποζη¬ 
μίωση καθορίζεται σύμφωνα με τις ισχύουσες διατάξεις. 

2. Ερευνητικές άδειες μεγάλης διάρκειας: Οι ερευνη¬ 
τές και ειδικοί λειτουργικοί επιστήμονες βαθμίδας Α', Β' 
και Γ δικαιούνται ερευνητική άδεια μέχρι 12 μήνες μετά 
τη συμπλήρωση 6 χρόνων υπηρεσίας στα εθνικά ερευνη¬ 
τικά κέντρα ή ανεξάρτητα ινστιτούτα της χώρας ή μέχρι έξι 
μήνες μετά τη συμπλήρωση 3 χρόνων υπηρεσίας. Οι απο¬ 
δοχές των παραπάνω επιστημόνων καθορίζονται σύμ¬ 
φωνα με το άρθρο 18, παρ. 4, του Ν. 1514/85.0 ενδιαφε¬ 
ρόμενος υποβάλλει στον Διευθυντή του Ινστιτούτου αί¬ 
τηση, συνοδευόμενη από λεπτομερή έκθεση και από τη 
σχετική αλληλογραφία. Οι ερευνητικές άδειες εγκρίνονται 
απά το Δ.Σ. του ΕΚΚΕ, ύστερα απά πρόταση του Διευθυ¬ 
ντή του Ινστιτούτου. Ο συνολικός αριθμός των επιστημό¬ 
νων του Ινστιτούτου που απουσιάζει σε αποστολές μα- 
κράς διάρκειας δεν μπορεί να υπερβαίνει το 1/10 του συ¬ 
νόλου των επιστημόνων του Ινστιτούτου. Το διάστημα των 
μηνών αδείας καλύπτεται το πολύ με δύο χωριστές άδειες 
για την περίπτωση εξαμήνου, και τρεις το πολύ χωριστές 
άδειες για την περίπτωση δωδεκαμήνου. Περαιτέρω κα¬ 
τάτμηση της άδειας δεν επιτρέπεται. 

3. Μετακλήσεις ή αποστολές μεγάλης διάρκειας: Μετα¬ 
κλήσεις ή αποστολές, μεγάλης διάρκειας, ερευνητών του 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2165 


Κέντρου, για διδασκαλία σε ΑΕΙ, συμμετοχή σε ερευνητι¬ 
κές ομάδες και παροχή υπηρεσιών σε τρίτους ή στο 
ΕΚΚΕ, είναι δυνατές ύστερα από αίτηση του ενδιαφερο¬ 
μένου , εισήγηση του Διευθυντή του Ινστιτούτου και 
έγκριση του Δ.Σ. του Κέντρου, σύμφωνα με τις διατάξεις 
του άρθρου 38 του Π.Δ. 342/86. Η αποζημίωση των μετα- 
καλουμένων στο ΕΚΚΕ επιστημόνων καθορίζεται με από¬ 
φαση του Δ.Σ., κατ’ αντιστοιχία με την αποζημίωση των 
μετακινούμενων στο εξωτερικό υπαλλήλων του Δημοσίου 
ή των ΝΠΔΔ, που εξομοιώνονται με τα μέλη ΔΕΠ των ΑΕΙ ή 
κατ’ αντιστοιχία με την αποζημίωση για τις εκτός έδρας 
μετακινήσεις των υπαλλήλων αυτών. Απαραίτητη προϋπό¬ 
θεση για τη ν έγκριση είναι η εξυπηρέτηση των σκοπών του 
ΕΚΚΕ και η μη υποβάθμιση ή ανεπαρκής εκπλήρωση του 
ερευνητικού σχεδιασμού του Ινστιτούτου ή του Κέντρου. 
Οι ερευνητές του Κέντρου στους οποίους χορηγείται 
άδεια απουσίας συνεχίζουν να λαμβάνουν τις τακτικές 
αποδοχές τους κατά τη διάρκεια της απουσίας τους. 

Αρθρο 40 

Ετήσια κανονική άδεια 

1. Τα σχετικά με την χορήγηση της ετήσιας κανονικής 
άδειας στο προσωπικό ρυθμίζονται από την ισχύουσα νο¬ 
μοθεσία και τις ειδικές συλλογικές συμβάσεις. 

2. Οι ετήσιες κανονικές άδειες του προσωπικού προ¬ 
γραμματίζονται στις αρχές κάθε χρόνου από τους υπεύθυ¬ 
νους των Ινστιτούτων ή Δ/νσεων ανάλογα με τις υπηρεσια¬ 
κές ανάγκες. 

3. Στον προγραμματισμό λαμβάνεται υπόψη και η επι¬ 
θυμία των εργαζομένων. Η άδεια χορηγείται μέχρι το τέ¬ 
λος του χρόνου. Διακοπή της αδείας μπορεί να γίνει είτε 
μετά από αίτηση του εργαζόμενου, είτε για ιδιαίτερα σο¬ 
βαρή υπηρεσιακή ανάγκη. Στην περίπτωση αυτή το υπό¬ 
λοιπο της αδείας χορηγείται σύμφωνα με την ισχύουσα για 
τα ΝΠΔΔ νομοθεσία και τις σχετικές εγκυκλίους της Δη¬ 
μόσιας Διοίκησης. 

4. Μετά από απόφαση του Δ.Σ. είναι δυνατόν να χορη¬ 
γηθεί υποχρεωτικά το ήμισυ της ετήσιας κανονικής αδείας 
όλου του προσωπικού την αυτή χρονική περίοδο. Η περίο¬ 
δος αυτή καθώς και το προσωπικό ασφαλείας που θα πα¬ 
ραμένει στο Κέντρο κατά τη διάρκειά της καθορίζονται 
από το Δ.Σ. του ΕΚΚΕ. 

Αρθρο 41 
Ειδικές άδειες 

1. Το προσωπικό του ΕΚΚΕ αναλόγως των κατηγοριών 
δικαιούται τις παρακάτω άδειες, σύμφωνα με τις ισχύου- 
σες διατάξεις: 

α. ερευνητική 
β. εκπαιδευτική 
γ. φοιτητική 
δ. αναρρωτική 
ε. κύησης και λοχείας 
στ. γονική 
ζ. πληροφορικής 
η. συνδικαλιστική 

2. Αδεια χωρίς αποδοχές χορηγείται σύμφωνα με τις 
ισχύουσες για τα ΝΠΔΔ διατάξεις. 

3. Ειδικές άδειες χορηγούνται με απόφαση του Διευθυ¬ 
ντή του Κέντρου και στις εξής περιπτώσεις: 


α. Λόγω θανάτου προσώπου α' και β' βαθμού συγγε- 
νείας, μέχρι και δύο <2) ημέρες. 

β. Λόγω γάμου, πέντε (5) ημέρες. 

γ. Λόγω υποχρεωτικής παρουσίας σε ποινική δίκη, ως 
ένορκος ή ως μάρτυς, μία (1) ημέρα. 

δ. Λάγω αιμοδοσίας, μία (1) ημέρα. 

Άρθρο 42 

Μνεία του προσωπικού 
στις επιστημονικές εργασίες 

Το προσωπικό (ερευνητικό και μη) που συμμετέχει ου¬ 
σιαστικά στη διαμόρφωση του επιστημονικού μέρους 
ερευνητικών εργασιών δικαιούται μνείας του ονόματός 
του στις σχετικές δημοσιεύσεις ή ανακοινώσεις. 

Άρθρο 43 

Πληροφόρηση και συμμετοχή 

Οι εργαζόμενοι έχουν δικαίωμα συμμετοχής στη λήψη 
αποφάσεων όπου και όταν ο νόμος ορίζει. Το δικαίωμα 
αυτό ασκείται μέσω των εκπροσώπων τους στο Δ.Σ. και σε 
άλλα όργανα που προβλέπονται στον οργανισμό και τον 
εσωτερικό κανονισμό λειτουργίας του ΕΚΚΕ. 

Επίσης οι εργαζόμενοι μπορούν να ζητήσουν πληροφό¬ 
ρηση αε θέματα προσωπικού και λειτουργίας του Κέντρου 
στο βαθμό που τους αφορά είτε ατομικά είτε συλλο¬ 
γικά. 

Άρθρο 44 
Συνθήκες εργασίας 

1. Η προστασία των εργαζομένων στο χώρο δουλειάς 
του ΕΚΚΕ ρυθμίζεται από τις ισχύουσες διατάξεις που 
αφορούν την ασφάλεια και την υγιεινή των εργαζομέ¬ 
νων. 

2. Με απόφαση του Διοικητικού Συμβουλίου ορίζονται 
επιτροπές και ομάδες εργασίας, που έχουν ως έργο την 
εισήγηση για την λήψη και την τήρηση των αναγκαίων μέ¬ 
τρων για την ασφάλεια των χώρων εργασίας του κέντρου. 

Άρθρο 45 

Μετεκπαίδευση - Επιμόρφωση 

Στους τεχνικούς και διοικητικούς υπαλλήλους δίδεται η 
δυνατότητα μετεκπαίδευσης και επιμόρφωσης, σύμφωνα 
με τις ισχύουσες διατάξεις που διέπουν τα ΝΠΔΔ. 

Άρθρο 46 
Κοινωνικές παροχές 

Το ΕΚΚΕ μπορεί να επιχορηγεί από τους δικούς του πό¬ 
ρους, εκτός του Τακτικού Προϋπολογισμού και του Προϋ¬ 
πολογισμού Δημοσίων Επενδύσεων ή του Ειδικού Λογα¬ 
ριασμού, τις εξής κοινωνικές παροχές όταν αυτό δεν δη¬ 
μιουργεί σημαντική οικονομική επιβάρυνση στο Κέντρο: 

α) Μερική κάλυψη των εξόδων παιδικών κατασκηνώ¬ 
σεων και συμβεβλημένου ή όχι παιδικού σταθμού γιο τα 
παιδιά των εργαζομένων. 

0) Μερική κάλυψη των κοινωνικών, πολιτιστικών και 
αθλητικών εκδηλώσεων των εργαζομένων. 

"Αρθρο 47 
Νομικός Σύμβουλος 

1. Στην αρμοδιότητα του Νομικού Συμβούλου του ΕΚΚΕ 
υπάγονται τα παρακάτω θέματα: 

α) Η μέριμνα για την εξώδικη λύση των διαφορών του 
Κέντρου με τρίτους, συμπεριλαμβανομένων και των εργα¬ 
ζομένων στο ΕΚΚΕ, και ο δικαστικός χειρισμός κάθε υπό¬ 
θεσης του Κέντρου στα πλαίσια της εξασφάλισης των 
συμφερόντων του Κέντρου. Ειδικότερα ο Νομικός Σύμ¬ 
βουλος παρίσταται ενώπιον κάθε δικαστικής και διοικητι¬ 
κής αρχής ως εκπρόσωπος του Κέντρου ύστερα από γε¬ 
νική ή ειδική εξουσιοδότηση του Δ.Σ. του Κέντρου. 

β) Η υποβολή εκθέσεων στον Πρόεδρο του Δ.Σ, σχετικά 
με την έκβαση δικαστικής ή διοικητικής υπόθεσης. 

γ) Η γνωμοδότηση και παροχή νομικών συμβουλών για 
κάθε θέμα που κρίνει σκόπιμο ο Πρόεδρος του Δ.Σ. κοι η 
Δ/νση Διοικητικού. Για το σκοπό αυτό συνεργάζεται με τις 
υπηρεσίες του Κέντρου, οι οποίες υποχρεούνται να του 
χορηγούν όλα τα αναγκαία για το σκοπό αυτό στοιχεία. 

δ) Η ευθύνη για την ενημέρωση των υπηρεσιών του Κέ¬ 
ντρου για τους νόμους και τις διατάξεις που ενδιαφέρουν 
την Υπηρεσία. 

ε) Η παραλαβή των κάθε είδους δικαστικών ή άλλων 
σχετικών εγγράφων, που κοινοποιούνται στο Κέντρο. 

στ) Η ευθύνη για την τήρηση και ενημέρωση βιβλίων με 
θέμα «εισαγόμενες υποθέσεις» και «ένδικα μέσα». 

ζ) Η ευθύνη για την τήρηση και ενημέρωση αρχείου 
όλων των δικαστικών υποθέσεων κια γνωμοδοτήσεων και 
την φύλαξή τους. 

Στον Νομικό Σύμβουλο παρέχεται κατά την άσκηση των 
καθηκόντων του γραμματειακή υποστήριξη από τις υπη¬ 
ρεσίες του Κέντρου. 

2. Ο Νομικός Σύμβουλος του ΕΚΚΕ, αμοίβεται με μη¬ 
νιαία αντιμισθία, σύμφωνα με τις ισχύουαες διατάξεις του 
κώδικα δικηγόρων, και υπάγεται στις διατάξεις της νομο¬ 
θεσίας περί δικηγόρων, όπως αυτές καθορίζονται από το 
Υπουργείο Δικαιοσύνης και τον Δικηγορικό Σύλλογο, του 
οποίου είναι μέλος. 

"Αρθρο 48 

Επισκέπτες εμπειρογνώμονες ερευνητές, 
συνεργαζόμενοι ερευνητές και συνεργαζόμενα 
μέλη ΔΕΠ των ΑΕΙ 

1. Για τις ανάγκες των ερευνητικών προγραμμάτων μπορεί 
να απασχοληθεί ερευνητικό προσωπικό στο ΕΚΚΕ με τις 
ακόλουθες ιδιότητες: 

α. Επισκέπτες εμπειρογνώμονες ερευνητές. Προσλαμ¬ 
βάνονται με σύμβαση ορισμένου χρόνου διάρκειας από 
τρεις μήνες μέχρι δύο χρόνια, που μπορεί να παραταθεί 
μέχρι ένα χρόνο ύστερα από αιτιολογημένη πρόταση του 
οργάνου, που αποφάσισε την πρόσληψη και με σχετική 
απόφαση του εποπτεύοντος Υπουργού. Δεύτερη ανανέ¬ 
ωση δεν επιτρέπεται. Για την πρόσληψη και τις αποδοχές, 
που καθορίζονται μέσα στα πλαίσια, που ορίζονται με 
κοινή απόφαση των Υπουργών Οικονομικών και Βιομηχα¬ 
νίας, Ενέργειας και Τεχνολογίας και τα έξοδα μετακίνη¬ 
σής τους αποφασίζει το Δ.Σ. του Κέντρου, 
β. Συνεργαζόμενοι ερευνητές. Για την απασχόλησή 


τους χορηγείται υποτροφία, από το επσπτεύον Υπι ,ρ- 
γείο, το ύψος της οποίας καθορίζεται με απόφαση τ >υ 
εποπτεύοντος Υπουργού. Η συνολική διάρκεια της υπο¬ 
τροφίας δεν μπορεί να υπερβαίνει τα δύο χρόνια, με δυν α¬ 
τότητα ανανέωσης για άλλα δυο χρόνια με απόφαση του 
Δ.Σ. του Κέντρου. Η πρόσληψή τους γίνεται με προκήρυξη 
και επιλογή ύστερα από την έκδοση της υπουργικής από¬ 
φασης που θα καθορίζει τον αριθμό των συνεργαζομένων 
ερευνητών που μπορούν να απασχοληθούν στο Κέντρο. 
Οι επιτροπές επιλογής συγκροτούνται με απόφαση του υ 
ντή του Κέντρου. 

γ. Μέλη ΔΕΠ των Α.Ε.Ι. που προσλαμβάνονται με ετή¬ 
σιες συμβάσεις έργου από το Δ.Σ. του Κέντρου για μερική 
απασχόληση σε ερευνητικό πρόγραμμα, ύστερα από την 
έκδοση της υπουργικής απόφασης που θα καθορίζει τον 
αριθμό των μελών ΔΕΠ που μπορούν να απασχοληθούν 
στο Κέντρο. Στη συνέχεια υπογράφεται η σχετική σύμ¬ 
βαση έργου, στην οποία θα αναφέρονται τα στοιχεία του 
συμβαλλόμενου, η περιγραφή του ερευνητικού έργου και 
το χρονικό διάστημα. 

Κάθε χρόνο γίνεται πρόβλεψη στον τακτικό προϋπο/ ο- 
γισμό, ανάλογα με τον αριθμό των παραπάνω κατηγοριών 
ερευνητικού προσωπικού που θα απασχοληθούν. Το Δ.Σ. 
εισηγείται τον αριθμό αυτό στον εποπτεύοντα το Κέντρο 
Υπουργό για έγκριση, μετά από πρόταση του ενδιαφερό- 
μενου Ινστιτούτου. Η ερευνητική αμοιβή θα καταβάλλεται 
στο τέλος κάθε μήνα ύστερα από βεβαίωση του Δ/ντή του 
Ινστιτούτου σχετικά με τη συμμετοχή και συνεισφορά του 
συνεργαζόμενου μέλους στο συγκεκριμένο πρόγραμμα. 

Η συμμετοχή των επισκεπτών εμπειρογνωμόνων ερευ¬ 
νητών, των συνεργαζομένων ερευνητών και των μελών 
ΔΕΠ στα συγκεκριμένα προγράμματα του Ινστιτούτου και 
η συνεισφορά τους σ’ αυτά είναι ουσιαστική. 

Στις σχετικές δημοσιεύσεις τους μνημονεύεται η συμ¬ 
βολή του ΕΚΚΕ στην έκδοσή τους. 

Στο τέλος του χρόνου τα Ινστιτούτα υποβάλλουν απολο¬ 
γισμό του έργου των παραπάνω κατηγοριών προσωπι¬ 
κού. 

Το παραπάνω προσωπικό δεν συμμετέχει στα όργανα 
διοίκησης του Κέντρου ούτε αποκτώ την ιδιότητα του 
υπαλλήλου του ΕΚΚΕ. 

"Αρθρο 49 

Μεταπτυχιακοί φοιτητές 

1. Στόχοι της μεταπτυχιακής εκπαίδευσης στο ΕΚΚΕ εί¬ 
ναι η εκπόνηση μεταπτυχιακού τίτλου σπουδών, που απο- 
νέμεται από ΑΕΙ της ημεδαπής και αναγνωρισμένα ΑΕΙ του 
εξωτερικού. Η μεταπτυχιακή εκπαίδευση γίνεται στα 
πλαίσια εγκεκριμένων ερευνητικών προγραμμάτων και 
αποσκοπεί στην επίτευξη των αντικειμενικών σκοπών 
τους. 

2. Ως μεταπτυχιακοί φοιτητές γίνονται δεκτοί στα Ινστι¬ 
τούτα του ΕΚΚΕ, πτυχιοϋχοι ΑΕί της ημεδαπής ή κάτοχοι 
αναγνωρισμένου ως ισοτίμου πτυχίου της αλλοδαπής. 

3. Η διαδικασία χορήγησης των υποτροφιών είναι η ακό¬ 
λουθη: 

α. Ο Διευθυντής του Ινστιτούτου εισηγείται ύστερα από 
γνώμη του ΕΓΣ και με βάση τις σχετικές ανάγκες του Κέ¬ 
ντρου στο Δ.Σ. τον αριθμό και τον τομέα απασχόλησης των 
μεταπτυχιακών φοιτητών. Το Δ.Σ. υποβάλλει την εισήγηση 
του στο Επιστημονικό Συμβούλιο του Κέντρου για παροχή 
γνώμης. 

β. Με υπουργική απόφαση ύστερα από πρόταση του 
Δ.Σ. και γνώμη του Ε.Σ. του Κέντρου καθορίζεται ο αριθ¬ 
μός των μεταπτυχιακών φοιτητών που μπορούν να απα¬ 
σχοληθούν στο Κέντρο. 

γ. Το Δ.Σ. του ΕΚΚΕ προκηρύσσει τον εγκεκριμένο 
αριθμό των θέσεων καθορίζοντας στην προκήρυξη και το 
αντικείμενο εκάστου υποψηφίου μεταπτυχιακού φοι- 
τητή. 

δ. Η σειρά προτεραιότητας των υποψηφίων καθορίζεται 
μετά από συνέντευξη από επιτροπή, που ορίζεται από το 
Δ.Σ. του ΕΚΚΕ και απαρτίζεται από τον υπεύθυνο του 
προγράμματος και ερευνητές Α', Β' ή Γ' βαθμίδας με ειδί¬ 
κευση σχετική με το θέμα της υποτροφίας. 

ε. Η οριστική απόφαση για την απασχόληση του υποτρό¬ 
φου λαμβάνεται αφού προσκομισθεί έγγραφη βεβαίωση 
του ΑΕΙ, στο οποίο θα εκπονηθεί η διατριβή. 

στ. Μετά την επιλογή των υποτρόφων με απόφαση του 
Δ/ντή Ινστιτούτου ορίζεται ο ερευνητής του ΕΚΚΕ, ο 
οποίος θα έχει την ιδιότητα του επιβλέποντος και όλη την 
ευθύνη της παρακολούθησης της πορείας του υποτρό¬ 
φου. 

ζ. Κάθε υπότροφος υποχρεούται να υπογράψει ειδική 
σύμβαση με το ΕΚΚΕ όπου ορίζονται οι κύριες υποχρεώ¬ 
σεις του και ειδικότερα: 

- Να μην παρεκκλίνει από το θέμα για το οποίο δόθηκε η 
υποτροφία. 

- Να υποβάλλει κάθε εξάμηνο αναλυτική έκθεση για την 
πορεία των εργασιών. 

- Να συμμετέχει σε όλες τις εργασίες που εκτελούνται 
μέσα στο πρόγραμμα στο οποίο έχει ενταχθεί και να μην 
απουσιάζει αδικαιολόγητα από τον χώρο εργασίας, 

- Να διαθέτει τα απαιτούμενα στοιχεία για την έκθεση 
προόδου των εργασιών του προγράμματος στο οποίο συμ¬ 
μετέχει. 

4. Η διάρκεια της υποτροφίας ορίζεται από δύο έως 
τέσσερα χρόνια, ανάλογα με το πρόγραμμα σπουδών που 
θα εκτελεσθεί. Το Δ.Σ. του ΕΚΚΕ μπορεί, ανάλογα με την 
πρόταση του υπευθύνου ερευνητή ή καθηγητή ΑΕΙ, να ει- 
σηγηθεί στην ΓΓΕΤ την παράταση για ένα χρόνο ακόμη. 

5. Το ΕΚΚΕ διατηρεί κάθε δικαίωμα να διακόψει την 
υποτροφία μετά από εισήγηση του επιβλέποντος ερευ¬ 
νητή και αφού αποδειχθεί ότι ο υπότροφος δεν τηρεί τις 
υποχρεώσεις της παραγράφου 3ζ του παρόντος άρ¬ 
θρου. 

6. Το ύψος της υποτροφίας καθορίζεται με απόφαση 
του εποπτεύοντος Υπουργού κατ’ αναλογία με το ύψος 


της αμοιβής που χορηγείται στους μεταπτυχιακούς υπο¬ 
τρόφους των ΑΕΙ. 

"Αρθρο 50 

Εξωτερικοί συνεργάτες 

1. Στις ερευνητικές δραστηριότητες του ΕΚΚΕ μπορούν 
να συμμετέχουν περιστασιακά οι ακόλουθες κατηγορίες 
συνεργατών: 

α. Ερευνητές ή τεχνικοί μέλη ερευνητικών ομάδων των 
ΑΕΙ ή άλλων Ιδρυμάτων οι οποίοι απασχολούνται στα πλαί¬ 
σια κοινών επιστημονικών προγραμμάτων του ΕΚΚΕ με τα 
αντίστοιχα ιδρύματα. 

β. Μέλη του Επιστημονικού ή Τεχνικού Προσωπικού άλ¬ 
λων Ιδρυμάτων ή Οργανισμών, οι οποίοι απασχολούνται 
στα πλαίσια συγκεκριμένων προγραμμάτων μετεκπαίδευ¬ 
σης ή ειδίκευσής τους στο ΕΚΚΕ. 

γ. "Ελληνες ερευνητές ή τεχνικοί που μετακαλούνται 
από το εξωτερικό για συνεργασία σε συγκεκριμένα επι¬ 
στημονικά προγράμματα. 

δ. Αλλοδαποί επιστήμονες ή φοιτητές που απασχολού¬ 
νται στα πλαίσια διακρατικών συμφωνιών ή συνεργα¬ 
σιών. 

ε. "Αμισθοί μεταπτυχιακοί φοιτητές που απασχολούνται 
για την εκπόνηση διδακτορικής διατριβής. 

στ. Αμισθοι προπτυχιακοί σπουδαστές που απασχολού¬ 
νται για την εκπόνηση διπλωματικής εργασίας. 

ζ. "Αμισθοι σπουδαστές τεχνολογικών εκπαιδευτικών 
ιδρυμάτων (ΤΕΙ), που απασχολούνται στα πλαίσια προ¬ 
γραμμάτων μετεκπαίδευσης. 

2. Η διαδικασία και οι προϋποθέσεις συμμετοχής των 
παραπάνω κατηγοριών ρυθμίζονται με απόφαση του Δ.Σ. 
του ΕΚΚΕ, με βάση την ισχΰουσα για τα θέματα αυτά νο¬ 
μοθεσία. 

"Αρθρο 51 
Τελικές διατάξεις 

Όπου στον παρόντα κανονισμό προβλέπεται η συγκρό¬ 
τηση συλλογικού οργάνου ή ο διορισμός εκπροσώπων σε 
συλλογικό όργανο, η συγκρότηση ή ο διορισμός πραγμα¬ 
τοποιείται μέσα σε δύο μήνες από την ισχύ του παρόντος 
κανονισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Μαρτίου 1995 

0 ΥΠΟΥΡΓΟΣ 

Κ. ΣΗΜΙΤΗΣ 



2168 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙΕΧ 

ΡΑΧ 

Καποδιστρίου 34 

104 32 

22.3211 ΥΡΕΤΘΒ 
5234312 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωυού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωυού 51 τηλ.: 52.48.141 

* Τμήμα πληροφόρησης: Γ ια τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 _ 

• Οδηγίες για δημοσιεύματα Ανωνύμων Ετοιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Απόστολό ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κόθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 2 5 σελίδες και πάνω η τιμή πώλησης κάθε φύλλου (8 αέλιδου ή μέρου ς αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

Β) » » 

» 

Β' 

» 

40.000 

» 

2.000 

Γί 

ν) » » 

» 

Γ' 

1 

10.000 

» 

500 

1 1 

δ) » » 

» 

Δ' 

» 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. ΕμπΛ Βιομ. Ιδ. 

» 

10.000 

» 

500 

θ) » » 

* 

Αν. Ειδικού Δικαστηρίου 

» 

3.000 

> 

150 

ι) » » 

» 

Α.Ε.&Ε.Π.Ε. 

» 

210.000 

» 

10.500 

ισ) Γ ια όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦ0Ο 














